ועדת הפנים ואיכות הסביבה, כנסת 16, פרוטוקול מספר 350, 2004-12-27 09:00

יורי שטרן: בוקר טוב לכולם.

יורי שטרן: אנחנו סיכמנו את כל סעיפי החוק.

יורי שטרן: דברים מעטים מאוד נשארו פתוחים לבירור.

יורי שטרן: אנחנו צריכים לסכם היום בעיקר את עניין הרשימות-התוספות.

עידו בן יצחק: הנוסח שנמצא כרגע הוא נוסח של דברים שהוסכמו שהם משולבים בתוך החוק.

יורי שטרן: כלומר, אתם הכנסתם לגופו של החוק את התוספות.

רחל גוטליב: את התוספות המוסכמות.

רחל גוטליב: התוספות שהתבקשו הוכנסו.

רחל גוטליב: לגבי הוספת הגופים הנוספים לפחות מבחינת עמדתנו, אדוני ביקש שיביאו רשימות.

רחל גוטליב: פנה אליך במכתב השר לביטחון פנים והוא גם היה אמור לדבר איתך בטלפון, ואולי הוא עוד לא הספיק.

יורי שטרן: כנראה שהוא לא הספיק.

רחל גוטליב: בכל זאת, הוא היה אמור לפנות.

רחל גוטליב: אנחנו חוזרים ומבקשים מהוועדה, כמו שמבקש השר, לא להכניס כרגע גופים נוספים.

רחל גוטליב: יתרה מזאת, בהנחה שיתנו את כל המשאבים שבעולם, ביקשנו מהמשטרה לתת לנו רשימה של גופים שייכנסו.

רחל גוטליב: הרשימה שקיבלנו עדיין לא בשלה על מנת להכניס אותה לחוק.

רחל גוטליב: זאת אומרת, זה עדיין מחייב עבודת מטה.

רחל גוטליב: אפילו זה לא יכולנו.

רחל גוטליב: אני לא יודעת מה המל"ל עשו.

רחל גוטליב: אני מתארת לעצמי שהם פחות או יותר באותו מצב.

רחל גוטליב: אנחנו לא מצויים בשלב הזה.

רחל גוטליב: כלומר, זה מחייב עדיין עבודת מטה.

רחל גוטליב: מכאן הפניה של השר לוועדה שבה אנחנו מבקשים שיינתן פרק הזמן של כמה חודשים להשלמת עבודת המטה, לקביעה מסודרת וברורה של מהם הגופים במדויק שנדרש להכניס לחוק.

רחל גוטליב: העבודה הזאת נעשית ביחד עם עבודה שתבחן גם את המשאבים הנדרשים עם מדרג של סדרי עדיפויות, ואז אנחנו נבוא לוועדה הזאת ונבקש הוספת גופים נוספים.

רחל גוטליב: כדי שיהיה מעקב לוועדה ושלא יישכחו את הנושא, אנחנו מציעים שייכתב בחוק שהשר לביטחון פנים יגיש לוועדה דוח תוך מספר חודשים שאדוני יקבע על ההתקדמות, אלא אם כן נבוא לפני כן כבר עם הצו מוכן.

רחל גוטליב: אנחנו ביקשנו ממנכ"ל המשרד אליעזר רוזנבאום לבוא לכאן על מנת להבהיר לוועדה את הסטטוס של עבודת המטה הבין-משרדית שהיא באמת עבודה רצינית, על מנת לשכנע את הוועדה שזוהי הדרך הראויה והנכונה ביותר מבחינה מקצועית, כדי שלא נעשה עבודה חפוזה ולא נכונה.

יורי שטרן: קודם כל, תודה.

יורי שטרן: אני לא רוצה לבלבל את הנוכחים ואני אומר מהו הקו שלנו.

יורי שטרן: יש דברים שלדעתי חייבים כבר להיות.

יורי שטרן: אני לפחות לא אסכים לכך שמערכת הבריאות לא תיכלל ברשימה אלא רק בתי חולים ממשלתיים.

יורי שטרן: ההפרדה הזאת היא בלתי מתקבלת על הדעת.

יורי שטרן: היא אכזרית, והיא פשוט פוגעת בכל העקרונות.

יורי שטרן: אדם לא יכול להיות מאובטח פחות או יותר בגלל שהוא נמצא בבית חולים ממשלתי או בבית חולים פרטי שהוא יכול להיות גדול, רגיש וחשוב יותר למערכת הבריאות.

יורי שטרן: אם מערכת הבריאות תקבע את העדיפויות משלה יחד איתכם ויחד עם המועצה לביטחון לאומי ותגיד שבית החולים "הדסה" ובית החולים "תל-השומר" הם יותר חשובים בגלל התפקוד שלהם, אז זה סדר עדיפויות פנימי שאנחנו כמובן צריכים להזכיר אותו.

יורי שטרן: אבל לא יכול להיות שמערכות שלמות לא תהיינה בפנים.

יורי שטרן: התחבורה הציבורית, חינוך כולל ההשכלה הגבוהה, מערכת הבריאות, חייבים להיות.

יורי שטרן: לדעתי, גם רשתות שיווק.

רחל גוטליב: אבל, לא בחוק הזה.

רחל גוטליב: הם יהיו במסגרת חוק רישוי עסקים.

יורי שטרן: אני הייתי כולל גם את רשתות השיווק מבחינה זאת גם במתקנים הרגישים.

יורי שטרן: אנחנו רוצים שהממשלה תחליט, והממשלה זה קודם כל אתם, המועצה לביטחון לאומי.

יורי שטרן: הממשלה תחליט מה בדיוק הרשימה הזאת תכלול.

יורי שטרן: בתוך הרשימה יהיו סדרי עדיפויות, הנחיות פנימיות וכו'.

יורי שטרן: אנחנו נאשר את זה בישיבה שתתקיים כעבור כך וכך זמן.

יורי שטרן: כלומר, אנחנו הולכים לקראתכם בקטע הזה אבל לא בהכול.

רחל גוטליב: אני רוצה להבין, אנחנו מייחדים את הנושא במערכת הבריאות, תחבורה ציבורית, ומערכת החינוך כולל השכלה גבוהה, על-פי רשימה שתובא על-ידי הגורמים המקצועיים.

רחל גוטליב: זאת אומרת, אנחנו צריכים להגיד רשימה או מאפיינים שיובאו.

רחל גוטליב: לגבי השכלה גבוהה, אנחנו כבר נמצאים בהליך של רצון להכניס אותם לחוק.

יורי שטרן: יכול להיות שבצורה כזאת, אבל לא תתקבל פה שום הפרדה שהיא על בסיס בירוקרטי.

יורי שטרן: לא איכפת לנו מי פרטי, מי ממשלתי, לאיזה מערכת הוא שייך.

יורי שטרן: מה שאיכפת לנו הוא גודל האסון אם חלילה יקרה, פגיעה בתפקוד המשק והביטחון והתפשטות המחלות.

יורי שטרן: כלומר, דברים שהם באמת קריטריונים אובייקטיבים.

יורי שטרן: גוף כל שהוא יכול להיות היום פרטי ומחר תבוא ממשלה עם אידיאולוגיה אחרת והיא תלאים את הגוף הזה, ומחרתיים הוא יופרט.

יורי שטרן: אין בכלל שום קשר בין זה לבין הדרישות לאבטחה.

יורי שטרן: לדעתי, זוהי גישתנו לאורך כל הדרך.

ראובן קרן: אנחנו רואים חשיבות שבתיקון הנוכחי יוכללו לפחות כל בתי החולים הכלליים שמשולבים במערך החירום של מערכת הבריאות, שלפגיעה בהם יש משמעות לגבי קליטת נפגעים בחירום.

ראובן קרן: הם חייבים להיכנס לחוק.

יורי שטרן: אני חושב שזה באותו כיוון.

ראובן קרן: לא מדובר בהרבה בתי חולים, מדובר בעוד 12 בתי חולים.

שמואל מזרחי: אנחנו מחזיקים 14 בתי חולים שחלקם גדולים מאוד.

שמואל מזרחי: בנוסף יש לנו כ-1,400 מרפאות ברחבי הארץ.

שמואל מזרחי: אני רוצה לבקש מהוועדה לתת את דעתה גם על הנושא התקציבי, מכיוון שאם אנחנו נכללים בחוק היום ואנחנו נצטרך ליישר קו לרמת האבטחה שנדרשים מוסדות מאובטחים, אנחנו נצטרך תקציב מיוחד לנושא הזה לפחות בשלב ההתחלתי כדי ליישר את הקו.

שמואל מזרחי: אני מדבר בסדרי גודל של 12 מיליון שקל בהוצאה ראשונה, כאשר לאחר מכן אנחנו נצטרך כ-2.5-3 מיליון שקל מידי שנה.

שמואל מזרחי: אנחנו צריכים להוסיף לתקציב הקיים היום את הסכומים האלה.

שמואל מזרחי: אנחנו גם כך מדברים על עשרות מיליוני שקלים שאנחנו מוציאים מידי שנה לנושא ביטחון.

יורי שטרן: כאשר התקן משתנה ואתה חייב לבנות מחדש אגפים שלמים שיעמדו ברעידת אדמה, אז לזה לא מוציאים תקציב מיוחד.

יורי שטרן: אלו דרישות שהן למענך בסופו של דבר, כי אתה אחר כך תישא בהוצאות האלה אם חלילה יקרה משהו.

יורי שטרן: אני לא רואה את הנוקשות הנוספת בתחומים האלה בצורה דומה.

יורי שטרן: אנחנו צריכים לדאוג לעצמנו.

יורי שטרן: כמו שבתי קפה מעמידים היום מאבטח והם לא מבקשים מהממשלה לתקצב את זה, אז כך גם קופות החולים.

יורי שטרן: אני לפוח לא רואה פתרון אחר.

אליעזר רוזנבאום: רק בשבוע שעבר קיימתי דיון מאוד ארוך יחד עם המשטרה כדי לדון ברשימה, אם זה בתי חולים, ואם זה מוסדות להשכלה גבוהה, והגורמים האחרים.

אליעזר רוזנבאום: כפי שאמרה רחל גוטליב, אנחנו מצאנו שיש לנו עוד פער גדול בעבודה כדי להשלים.

אליעזר רוזנבאום: אנחנו פועלים בהמשך לפעילות שהיתה עם חבר הכנסת יתום לנושא של הקמת רשות אבטחה.

אליעזר רוזנבאום: מדובר על משהו שהוא קצת שונה ממה שגובש עם השר הקודם והמנכ"ל הקודם.

אליעזר רוזנבאום: בשבוע הבא אנחנו אמורים להציג את הנושא הזה לשר, ובתשיעי לחודש אנחנו אמורים לשבת עם המל"ל.

אליעזר רוזנבאום: לאחר מכן צריך להיות דיון אצל ראש הממשלה ולסכם את הנושא הזה.

אליעזר רוזנבאום: אני מאמין שהנושא הזה יבוא לסיומו.

אליעזר רוזנבאום: הוא כבר נסחב יותר מידיי זמן.

אליעזר רוזנבאום: הצעת החוק של חבר הכנסת יתום היתה אחד מהמאיצים לקדם את הדבר הזה.

אליעזר רוזנבאום: אני חושב שבסך הכול לא מדובר בזמן רב שבמהלכו נגיע לרשימה מוסכמת.

יורי שטרן: אדוני, האם אתה מציע שלא נעביר את החקיקה?

אליעזר רוזנבאום: לא, אנחנו כן רוצים להעביר את החקיקה.

אליעזר רוזנבאום: השאלה היא, האם אפשר להגיע לסיכום לגבי קביעת לוח זמנים מוגבל כדי גם לעשות את העבודה, וגם להגיע לרשימה מוסכמת לגבי אלו גופים צריכים להיות בחוק רישוי עסקים ואלו גופים צריכים להיות בחוק הסדרת הביטחון.

אליעזר רוזנבאום: לא כולם יהיו בחוק הסדרת הביטחון כי אין צורך שכולם יהיו בו.

אליעזר רוזנבאום: זה צריך להיעשות למען הסדר.

אליעזר רוזנבאום: אני חושש שבמסגרת המפגשים שעוד יש לנו עם המל"ל ולאחר מכן אצל ראש הממשלה, ייווצר עוד פעם פער שהוא לא יכוסה.

אהוד יתום: אני לא אופטימי כמוך, ורחל גוטליב מכירה את עמדתי.

אהוד יתום: אני לא רואה את החוק הזה של רשות לאומית לאבטחה קורם עור וגידים בגלל אלף ואחת בעיות ומלחמות יהודים, וגם אם הוא יקרום עור וגידים הוא יהיה מסורס לחלוטין, כבר לפני שנה בערך כאשר דני ואני העלאנו את החוק הזה, התייעצתי עם יצחק שד"ר.

אהוד יתום: אני בהתחלה הייתי פחות או יותר בדעתך ואמרתי שלא כדאי לחוקק חוקים קטנים כשהולכים על רשות לאומית לאבטחה שזוהי אסטרטגיה אבטחתית באמת חדשנית וחייבת להיעשות במדינה שלנו.

אהוד יתום: אני הגעתי למסקנה שלדעתי היא צודקת לפחות בשנה האחרונה, והיא שפה השר מתחלף, ושם השר לא כל כך רוצה, ופה המנכ"ל או המשרדים השונים לא כל כך רוצים.

אהוד יתום: יהיו לנו מאבקים קשים מאוד בנושא של רשות לאומית לאבטחה עם השב"כ, עם המשטרה ועם הגופים המאובטחים האחרים.

אהוד יתום: על כן, אני חושב שזה לא דבר שסותר אחד את השני.

אהוד יתום: אנחנו צריכים לרוץ עם החקיקה הזאת כמה שיותר מהר, ובמקביל לחשוב שהחקיקה הזאת לא תהיה כאן בחמש השנים הקרובות ועל כן כדאי להמשיך את החוק הזה כאילו הדבר הזה לא קיים.

אהוד יתום: בסיכומו של דבר, אם תהיה קורלצייה עם ישראל ירוויח.

אהוד יתום: אני דיברתי עם סגן ראש אג"ם בדיון הקודם ואמרתי לו בדיוק את אותם דברים.

אהוד יתום: אני מאוד רוצה שהחקיקה הזאת תתבצע כמה שיותר מהר.

אהוד יתום: לדעתי, היא תפתור את מכלול הבעיות של נושא האבטחה.

אהוד יתום: אבל, אני לא אופטימי כמוך.

אהוד יתום: אני רואה בשנתיים שבהן אני נמצא בכנסת, בדיוק איך הדברים זזים, ואני אומר את זה לדאבוני.

אהוד יתום: על כן, צריך לנהל את שתי המערכות האלה במקביל כאילו שזה לא קיים יש להריץ את החוק של חברי הכנסת של אורי אריאל ויורי שטרן, וכאילו שהעניין הזה לא קיים להריץ את הרשות הלאומית לאבטחה.

יורי שטרן: אנחנו מקבלים את הגישה שלכם האומרת שיש רמת פירוט ועדיפויות שהממשלה תקבע.

יורי שטרן: אנחנו נציין את זה בחוק.

יורי שטרן: אבל, אסור לנו להשאיר תחומים שלמים האם הם נכללים או לא עם סימן שאלה.

יורי שטרן: אנחנו צריכים לציין את התחומים.

יורי שטרן: את רמת הפירוט בתוך התחום אפשר להשאיר להחלטה יותר מפורטת של הממשלה שתבוא לאישור נוסף.

רחל גוטליב: יכול להיות שאין מחלוקת.

רחל גוטליב: לא כל כך ברור מהי בדיוק הצעת הוועדה.

רחל גוטליב: האם אדוני מציע שאנחנו נכתוב גופים במערכת הבריאות, גופים בתחבורה ציבורית, וגופים במערכת החינוך כפי שתקבע הממשלה?

יורי שטרן: לא.

יורי שטרן: אולי אנחנו נכתוב בתי חולים הכלולים במערך החירום.

רחל גוטליב: לא, זו הגדרה שנשענת על הגדרה אחרת.

יורי שטרן: משרד הבריאות יהיה אחראי על החלקים שלו.

יורי שטרן: כלומר, ההיררכיה נשארת.

רחל גוטליב: ראובן קרן למרות שהוא נציג ממשלה, דיבר על כך בלי שהוא מודע לכך שנעשית עבודה שמנסה למפות את גופי מערכת הבריאות שראוי שייכנסו למערכת ההנחיה.

רחל גוטליב: אני לא יודעת אם מה שהגופים המקצועיים קבעו תואם את מה שהוא הציע פה בוועדה.

יורי שטרן: אנחנו תיכף נלטש את זה.

יורי שטרן: אני שוב אומר לך, אנחנו נשתדל להגיד כמה שיותר דברים שאפשר לומר אותם בצורה ברורה ומפורשת.

יורי שטרן: נשאיר את זה ונציין כך מה שצריך להשאיר לממשלה לפירוט נוסף או לתיעדוף.

יורי שטרן: העיקר הוא שאם החלטתם כבר שאתם מנחים למשל את בתי החולים, בתי החולים צריכים להיות מונחים לפי סדרי גודל, לפי החשיבות שלהם במערכת, ולא לפי שייכות לקופת חולים או למשרד הבריאות.

שאול צ'יטיאט: אני רוצה להעלות ארבע נקודות.

שאול צ'יטיאט: ראשית, זוהי פעם ראשונה שיושבת ועדה במשך למעלה משנה עם חברי כנסת שנותנים פה את הנשמה, עם יושב-ראש שיש לו אוריינטציה של ראיה אסטרטגית של הביטחון.

שאול צ'יטיאט: אני מלווה את הוועדה הזאת באהבה ובמסירות במשך שנה שלמה, יחד עם חברי זאב ולדינגר שהוא נציג המשטרה.

שאול צ'יטיאט: שום דבר לא בא בהפתעה.

שאול צ'יטיאט: העבודה היא יסודית, ומסורה מאין כמוה.

שאול צ'יטיאט: שנית, כל פעם אני מוצא כאן שחקן חיזוק חדש מצד המשטרה, וכל פעם תירוץ חדש למה לדחות, למה לא לעשות.

שאול צ'יטיאט: רבותיי, תתחילו למצוא למה כן לעשות.

שאול צ'יטיאט: אני מלווה את החוק הזה שמונה שנים.

שאול צ'יטיאט: רענן כהן העביר אותו, אבל מאז המשטרה לא עשתה כלום, מאז עברנו שתי אינתיפאדות.

שאול צ'יטיאט: הגיע הזמן שהדברים ייאמרו פעם אחת.

שאול צ'יטיאט: שלישית, כל דחייה תמית את כל העבודה הנפלאה שנעשתה כאן.

שאול צ'יטיאט: כל תירוץ של עוד חוק, עוד בניין, עוד מבנה הוא פשוט עוד דרך לקבור את החוק.

שאול צ'יטיאט: רביעית, עשינו חוק אחד.

שאול צ'יטיאט: אני יודע איך הוא יתמסמס, ואני יודע איך הוא התחיל לחיות כאשר הוועדה הזאת התכנסה.

שאול צ'יטיאט: אנא מכם, בדחילו ורחימו אני מבקש מכם שתראו את החוק הזה לטובת מדינת ישראל.

שאול צ'יטיאט: תודה.

יורי שטרן: תודה רבה.

יורי שטרן: האם עוד מישהו רוצה להעיר הערות עד כאן?

יורי שטרן: לא.

יורי שטרן: היועצים המשפטיים של המשרד לביטחון פנים ושל הכנסת שינו את הנוסח בשביל לכלול בחוק רק את השינויים בתוספות, נכון?

מירי פרנקל שור: אני אסביר.

מירי פרנקל שור: מה שחולק היום בבוקר לוועדה הוא הצעת נוסח שניתן להניח במליאה אם הוועדה תאשר.

מירי פרנקל שור: אנחנו עבדנו עד עכשיו על נוסח משולב של החוק עצמו.

מירי פרנקל שור: זהו נוסח שהוא לא צבעוני, זה נוסח שהוא כבר מוכן עם השינויים והתיקונים שהתקבלו בוועדה, וניתן להניח על שולחן הכנסת.

עמיקם שמואלי: הוא רק חסר את ההוספה של מינהל מקרקעי ישראל.

מירי פרנקל שור: כן, אתה צודק.

מירי פרנקל שור: אדוני היושב ראש, אני מציעה שנתחיל לעבור על החוק ונצביע סעיף סעיף.

מירי פרנקל שור: מי שיש לו הערה או טענה שהיו דברים שלא התקבלו או שהתקבלו ופשוט לא מובן שזהו הניסוח הסופי, יוכל להעיר אותן.

יהודה שטיין: אני הבנתי שגם את הסעיף שמשרד התחבורה הציע אמורים לכלול, ולא ראיתי אותו פה.

מירי פרנקל שור: אנחנו קיבלנו מכתב מעורכת דין, ואתה תראה את זה גם בתוספת וגם בסעיף תחילה.

יהודה שטיין: לא, את סעיף 5.

מירי פרנקל שור: אני מציעה שתעלו את כל הטענות שיש כאשר נתקדם בהתאם לסעיפים.

אורי אריאל: אני אחליף את חבר הכנסת שטרן לכמה דקות.

אורי אריאל: אנחנו נתחיל לקרוא את סעיפים הצעת החוק, ומי שיש לו הערות לאותו סעיף יוכל להעיר.

אורי אריאל: הדיונים הכלליים נגמרו.

עידו בן יצחק: תיקון סעיף 1.

עידו בן יצחק: "בחוק להסדר הביטחון בגופים ציבוריים, התשנ"ח-1998 (להלן-החוק העיקרי, בסעיף 1 – אחרי ההגדרה "גוף ציבורי" יבוא: " " התאמה ביטחונית וסיווג ביטחוני" – כמשמעותם בחוק שירות הביטחון הכללי, התשס"ב-2002.

עידו בן יצחק: " אחרי ההגדרה "הוועדה" יבוא: " מאבטח" – אדם שהתמנה לפי סעיף 13, לשם ביצוע פעולות אבטחה בגוף ציבורי".

עידו בן יצחק: במקום ההגדרה "פעולות אבטחה" יבוא: " " מערכות ממוחשבות חיוניות" – מערכות ממחושבות שנקבעו כחיוניות על-ידי הגוף שהוסמך לכך על-ידי הממשלה.

עידו בן יצחק: " פעולות אבטחה" – לעניין הגופים המנויים בתוספות הראשונה, השנייה והשלישית – פעולות אבטחה פיזית, ולעניין הגופים המנויים בתוספת הראשונה והשנייה גם פעולות לאבטחת מידע.

עידו בן יצחק: לעניין הגופים המנויים בתוספת הרביעית – פעולות לאבטחת מערכות ממוחשבות חיוניות".

גדעון ציבולסקי: לעניין הגופים המנויים בתוספת הראשונה, השנייה והרביעית, גם פעולות לאבטחת מידע.

רחל גוטליב: לא, סעיף 2 מכסה לך את מה שאתה רוצה.

גדעון ציבולסקי: נכון שההגדרה של החוק כולל גם זה, אבל - - -

אורי אריאל: אין צורך לשנות את זה.

מירי פרנקל שור: או שאנחנו מורידים שם, או שאנחנו מכניסים כאן.

אורי אריאל: גדעון, זה לא מפחית מהיכולת שלכם לעבוד.

אורי אריאל: נראה לי שאתם מכוסים לגמרי.

אורי אריאל: הערתם את זה בעבר וזה נמצא.

עידו בן יצחק: "פעולות לאבטחה פיזית" – פעולות הדרושות לשם שמירה על בטחונו של אדם או לשמירה על רכוש, במבנה או במקום של גוף ציבורי, וכן פעולות למניעת פגיעה בכל אחת מאלה: "פעולות אבטחה של מערכות ממוחשבות חיוניות" – פעולות הדרושות לשם שמירה על מערכות ממוחשבות, שגוף שהסמיכה הממשלה קבע שהן מערכות ממוחשבות חיוניות, והמידע האגור במערכות אלה, או מידע מסווג הקשור למערכות אלה, וכן פעולות למניעת פגיעה במערכות או במידע כאמור: "פעולות אבטחת מידע" – פעולות הדרושות לשם שמירה על מידע מסווג של גוף ציבורי, או מידע כאמור המצוי אצלו, וכן פעולות למניעת פגיעה בכל אחת מאלה:" במקום ההגדרה "קצין מוסמך" יבוא: "קצין מוסמך" – לעניין הגופים המנויים בתוספת הראשונה ולעניין הגופים המנויים בתוספת הרביעית שאינם מנויים בתוספת השנייה – מי שמונה על-ידי ראש שירות הביטחון הכללי (להלן – נציג השב"כ).

עידו בן יצחק: לעניין הגופים המנויים בתוספת השנייה – (א) לעניין פעולות אבטחה פיזית – קצין משטרה בדרגת סגן ניצב ומעלה, שמינה המפקח הכללי של המשטרה (להלן-קצין משטרה).

עידו בן יצחק: לעניין התאמה ביטחונית, פעולות אבטחת מידע ולעניין גופים המנויים גם בתוספת הרביעית לעניין פעולות אבטחה של מערכות ממוחשבות חיוניות – נציג השב"כ.

עידו בן יצחק: (3) לעניין הגופים המנויים בתוספת השלישית – קצין משטרה".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 1 אושר.

אורי אריאל: אין נמנעים, אין מתנגדים.

אורי אריאל: אנחנו עוברים לסעיף הבא בבקשה.

עידו בן יצחק: " הוספת סעיף 2א.

עידו בן יצחק: 2 אחרי סעיף 2 לחוק העיקרי יבוא: אחראי על אבטחת מערכות ממוחשבות חיוניות.

עידו בן יצחק: 2א.

עידו בן יצחק: גוף ציבורי המנוי בתוספת הרביעית ימנה, באישור הקצין המוסמך ובהתאם לתנאי הכשירות וההכשרה שנקבעו על ידו, אחראי על ארגון וביצוע פעולות אבטחה של מערכות ממוחשבות חיוניות והפיקוח עליהן (להלן-אחראי), ורשאי הוא למנות את ממונה הביטחון כאחראי, אם עמד בתנאים האמורים".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 2 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

עידו בן יצחק: המספור קצת צריך לזוז.

מירי פרנקל שור: אושר סעיף 2, ותיקון סעיף 4 יהיה סעיף 3.

עידו בן יצחק: "תיקון סעיף 4 3.

עידו בן יצחק: בסעיף 4 לחוק העיקרי – בסעיף קטן (א) בסופו יבוא "ולעניין הגופים המנויים בתוספת השנייה באישור קצין משטרה ונציג השב"כ".

עידו בן יצחק: בסעיף קטן (ג) – בפיסקה (2), במקום "21" יבוא "25".

עידו בן יצחק: בפיסקה (3) אחרי "בשירות הביטחון הכללי", יבוא "בשירות בתי הסוהר או ביחידת הממונה על הביטחון במערכת הביטחון" במקום פיסקה (4) יבוא: "(4) הוא בעל תואר אקדמאי".

עידו בן יצחק: בפיסקה (7), הסיפה החל במילים "ובלבד שבהתייחס" – תימחק.

עידו בן יצחק: בסופו יבוא: "(8) נקבעה התאמתו הביטחונית מקום שלמשרתו נקבע סיווגי ביטחוני" בסעיף קטן (ד) – בפיסקה (1), במקום "הראשונה והשניה" יבוא "הראשונה, השנייה והרביעית" ובמקום "להשכלתו ולניסיונו" יבוא "להשכלתו, לניסיונו ולהתאמתו".

עידו בן יצחק: בפיסקה (2), בסופו יבוא: "וזאת מטעמים מיוחדים שירשמו, ובלבד שהוכח להנחת דעתו של הקצין המוסמך, כי לאור ניסיונו, הכשרתו או השכלתו, הוא מתאים למלא התפקיד אף שלא התקיים לגביו התנאי האמור".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 3 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

עידו בן יצחק: תיקון סעיף 5 צריך להיות 4.

עידו בן יצחק: " בסעיף 5(ב) לחוק העיקרי, אחרי "הכשרה מקצועית" יבאו "אשר אושרה על ידי הקצין המוסמך", ובסופו יבוא: "(ב1) אישור הקצין המוסמך בסעיף קטן (ב) לרבות: אישור כשירות הגוף נותן ההכרה, בעלי השליטה בו ונתוני ההכשרה, מטעמים הנוגעים לשלום הציבור או ביטחון המדינה, לרבות לעניין עברם הפלילי.

עידו בן יצחק: כשירות נותן ההכשרה.

עידו בן יצחק: אופי מתן ההכשרה, תכניה והיקפה".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 4 אושר.

אורי אריאל: הסעיף התקבל.

עידו בן יצחק: הסעיף הבא צריך להיות סעיף 5, תיקון סעיף 6.

עידו בן יצחק: "בסעיף 6 לחוק העיקרי – בכותרת השוליים, בסופה יבוא "שלא מחמת אי התאמה ביטחונית".

עידו בן יצחק: בסעיף קטן (א), אחרי "מועמד" יבוא "למעט מחמת אי התאמה ביטחונית".

עידו בן יצחק: "

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 5 אושר.

אורי אריאל: הסעיף התקבל.

עידו בן יצחק: הסעיף הבא צריך להיות סעיף 6, תיקון סעיף 7.

עידו בן יצחק: "בסעיף 7 לחוק העיקרי – בפיסקה (1), אחרי "עובד מדינה" יבוא "או עובד מדינה בדימוס", ובמקום "על-פי המלצת" יבוא "בהסכמת".

עידו בן יצחק: בפיסקה (2) במקום "על-פי המלצת" יבוא "שיקבע".

עידו בן יצחק: בפיסקה (3) במקום "שימונה על-ידי", יבוא "שיקבע", ובמקום "הראשונה או השנייה" יבוא "הראשונה, השנייה או הרביעית".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 6 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

עידו בן יצחק: סעיף 7, תיקון סעיף 8.

עידו בן יצחק: " בסעיף 8 לחוק העיקרי – במקום כותרת השוליים יבוא "ערר על פסילת מועמד שלא מחמת אי התאמה ביטחונית".

עידו בן יצחק: בסעיף קטן (א), אחרי "כאמור בסעיף 6(ב)," יבוא " למעט החלטה מחמת אי התאמה ביטחונית," בסעיף קטן (ד), במקום "לפסילת מועמד" יבוא "לפסילת מועמד, או לביטול או להתליית אישור שניתן לממונה ביטחון".

עידו בן יצחק: בסופו יבוא: "(ו) על החלטת ועדת הערר ניתן לערער בתוך 30 ימים בפני בית המשפט לעניינים מינהליים".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 7 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

גדעון ציבולסקי: הסיפור של הנחיות מקצועיות, סיכמנו ש- - -

מירי פרנקל שור: זה לא הנחיות מקצועיות.

עידו בן יצחק: סעיף 8, הוספת סעיף 8א.

עידו בן יצחק: "אחרי סעיף 8 לחוק העיקרי יבוא: פסילת מועמד מחמת אי התאמה ביטחונית 8א.

עידו בן יצחק: על פסילה מחומת אי התאמה ביטחונית של מועמד לשמש ממונה ביטחון או מאבטח יחולו הוראות סעיף 15 לחוק שירות הביטחון הכללי, התשס"ב-2002 והתקנות והכללים שהותקנו על פיו.

עידו בן יצחק: "

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 8 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

עידו בן יצחק: סעיף 9 החלפת סעיף 10.

עידו בן יצחק: "במקום סעיף 10 לחוק העיקרי יבוא: סמכות קצין מוסמך לתת הנחיות ועיון חוזר 10(א)(1) קצין מוסמך רשאי לתת הנחיות מקצועיות לגוף ציבורי בכל הנוגע לפעולות האבטחה הנדרשות ממנו, לרבות הנחיות בעניין בקרה ודיווח (בחוק זה – הנחיות מקצועיות).

עידו בן יצחק: השר, בהתייעצות עם השר הממונה על גוף ציבורי, רשאי לקבוע כי הנחיות מקצועיות לגוף הציבורי יימסרו באמצעות ממונה ביטחון של גוף ציבורי אחר הכפוף לאותו שר ממונה.

אסתר אורן: לפי הכתוב בסעיף זה יכול להיווצר מצב שחברת נמל שהיא תהיה גוף ציבורי, תיתן הוראות לחברה שמתחרה בה שהיא תאגיד מורשה על-פי חוק הספנות ונמלים, וזה מצב לא טוב.

אסתר אורן: לא ייתכן שחברה שמתחרה בשנייה, תיתן הוראות.

אסתר אורן: לכן, אנחנו חושבים שכאן צריך להימצא פתרון שייקבע שמי שבמקרה הספציפי הזה אם אנחנו מדברים על הנמלים, תהיה הצינור להעברת ההוראות חברת הפיתוח והנכסים שהיא זו שתחזיק את כל המקרקעין בנמלים.

אורי אריאל: למה את צריכה את זה בסעיף?

רחל גוטליב: השר ישקול.

רחל גוטליב: מה שאת אומרת היה הנוסח שהוצע על-ידי משרד התחבורה.

אסתר אורן: שהוא לא מקובל עלינו.

רחל גוטליב: לא הכנסנו אותו, ואמרנו נכתוב הוראה כללית, ונכתוב הוראה שתיתן שיקול דעת לשר האחראי.

רחל גוטליב: שיקול הדעת ייקח בחשבון גם את זה.

רחל גוטליב: מן הסתם הוא ישמע אתכם.

אסתר אורן: אז אולי שיהיה כאן איזשהו סעיף שאומר שבמקרה כזה יישמע הגוף הזה.

אורי אריאל: יש מינהל תקין.

אורי אריאל: לא צריך לכתוב הכול פה בחוק.

רחל גוטליב: זה נראה לי מובן מאליו.

רחל גוטליב: השר הממונה הוא - - -

אסתר אורן: אני מבקשת שזה יירשם בפרוטוקול כדי שפעם יוכלו להסתמך על זה.

אורי אריאל: זה נרשם.

אורי אריאל: את יכולה להיכנס לאינטרנט ותראי לרשות הנמלים שאת תבעת את זה בתוקף.

קרן טרנר: אני רוצה להוסיף על הדברים ולומר שעם כל הרפורמה שאנחנו מכינים עכשיו על חברות הנמל, חשוב גם להבין שחברות הנמל על-פי חוק מחויבות להתנהל על-פי שיקולים כלכליים עסקיים.

קרן טרנר: אם אנחנו אומרים להן לדאוג פתאום לביטחון של גופים אחרים, מה גם שהם מתחרים, הדבר מוסיף להם רגולציה שלא תואמת את כל המאמץ והעבודה הקשה.

אסתר אורן: תודה על העזרה.

רחל גוטליב: לכן השארנו את זה לשיקול דעת השר הממונה.

רחל גוטליב: הסעיף הזה נוסח בגלל בעיה שיש למשטרה להעביר להרבה מאוד גופים באמצעות קב"ט אחראי אחד.

רחל גוטליב: עשינו את זה לבקשת המשטרה.

רחל גוטליב: זאב, האם זה נותן מענה או לא?

זאב ולדינגר: זה לא נותן מענה לכול הגופים.

רחל גוטליב: אז לא באמצעות השר.

עידו בן יצחק: ׁ"(2) גוף ציבורי, ממונה הביטחון והאחראי על אבטחת מערכות ממוחשבות חיוניות, ימלאו אחר ההנחיות המקצועיות לביצוע פעולות אבטחה הנדרשות ממנו, שיינתנו על-ידי קצין מוסמך או מי שהוסמך על ידו לכך.

עידו בן יצחק: (3) לעניין הגופים המנויים בתוספת השנייה, יינתנו ההנחיות המקצועיות לגבי פעולות אבטחה פיזית בידי קצין המשטרה, והנחיות מקצועיות לגבי אבטחת מידע בידי נציג השב"כ.

עידו בן יצחק: גוף ציבורי, ממונה ביטחון ואחראי על אבטחת מערכות ממוחשבות חיוניות רשאים לבקש עיון חוזר בהנחיות המקצועיות בפני הגורמים האלה: לעניין הנחיות מקצועיות שנתן נציג השב"כ – בפני ראש אגף בשב"כ שקבע לעניין זה ראש השב"כ.

עידו בן יצחק: לעניין הנחיות מקצועיות שנתן קצין המשטרה – בפני ראש אגף מבצעים במשטרת ישראל או סגנו.

עידו בן יצחק: ׁ (ג) בקשה לעיון חוזר תוגש בתוך 30 ימים ממועד קבלת ההנחיות המקצועיות, ההחלטה בעיון חוזר תינתן בתוך 30 ימים מיום הגשת הבקשה.

עידו בן יצחק: (ד) אין בבקשה לעיון חוזר כאמור בסעיפים קטנים (ב) ו-(ג) כדי לגרוע מן החובה למלא אחר ההנחיות המקצועיות שניתנו".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 9 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

עידו בן יצחק: סעיף 10, הוספת סעיף 11.

עידו בן יצחק: " במקום סעיף 11 לחוק העיקרי יבוא: ועדת ערר לעניין הנחיות מקצועיות.

עידו בן יצחק: 11 (א) על החלטה שניתנה בבקשה לעיון חוזר לפי סעיף 10 ניתן לערור בפני ועדת ערר בת שלושה חברים שתמונה על-ידי ראש הממשלה או השר, לפי העניין, ואשר יהיו חברים בה נציג הגוף הנותן את ההנחיה עליה עוררים ושני נציגי ציבור שימונו על-ידי ראש הממשלה או השר, לפי העניין, שהם בעלי כישורים, ניסיון, והכשרה, האחד בתחום הביטחון והאבטחה, והשני בתחום הניהול והכלכלה.

עידו בן יצחק: ערר יוגש בתוך 30 ימים ממועד ההחלטה בעיון החוזר.

עידו בן יצחק: הוועדה רשאית, לאחר שנתנה הזדמנות לצדדים להשמיע את טענותיהם לפניה, לקבל את הערר או לדחותו, לשנות את ההחלטה בעיון החוזר או להחזיר את העניין עם הוראות לגוף שנתן את ההנחיה המקצועית.

עידו בן יצחק: ההחלטה בערר תינתן בתוך 30 ימים מיום הגשת הערר, אלא אם כן קבע יושב-ראש הוועדה, מטעמים מיוחדים שיירשמו, כי ההחלטה תינתן במועד מאוחר יותר, החלטת ועדת הערר תהיה מנומקת.

עידו בן יצחק: אין בהגשת ערר על-פי סעיף זה כדי לגרוע מהחובה למלא אחר ההחלטה שעליה הוגש הערר, אלא אם כן הורתה הוועדה אחרת".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 10 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

עידו בן יצחק: סעיף 11, הוספת סעיף 13.

עידו בן יצחק: "במקום סעיף 13 לחוק העיקרי יבוא " מינוי מאבטח בגוף ציבורי 13 (א) גוף ציבורי ימנה מאבטח אחד או יותר לפי דרישת קצין מוסמך ובאישורו, דרישה כאמור תינתן לאחר שהקצין המוסמך מצא כי לשם מילוי פעולות האבטחה בגוף הציבורי, נדרש מינוי מאבטח שהוא בעל סמכויות כמפורט בסעיף 3.

עידו בן יצחק: בקשה לאישור מינוי של מועמד לשמש מאבטח בגוף ציבורי תוגש בכתב לקצין המוסמך על-ידי ממונה הביטחון של אותו גוף ציבורי.

עידו בן יצחק: קצין מוסמך יאשר כשירותו של המועמד לשמש כמאבטח אם נתמלאו בו התנאים האמורים בסעיף 4(ג)(1), (6), ו-(8), וכן התקיים בו אחד מאלה: הוא בעל רישיון לפי סעיף 18(ב) לחוק חוקרים פרטיים ושירותי שמירה, התשל"ב-1972 (להלן-חוק שירותי שמירה).

עידו בן יצחק: (2) הוא בעל אישור לפי סעיף 19(ב) לחוק שירותי שמירה.

עידו בן יצחק: (3)הוא בעל רישיון או תעודת הרשאה לנשיאת כלי ירייה לפי חוק כלי הירייה, התש"ט-1949.

עידו בן יצחק: אישר הקצין המוסמך את מינוי של מועמד כמאבטח, ימסור על כך הודעה לממונה הביטחון.

עידו בן יצחק: לא ימונה מועמד שאישר הקצין המוסמך כאמור בסעיף קטן (ג), אלא לאחר שעבר הכשרה מקצועית בתחום האבטחה ותחום הסמכויות המסורות לו על-פי חוק זה, שאושר על-ידי הקצין המוסמך.

עידו בן יצחק: (ו) על אישור הקצין המוסמך לעניין סעיף קטן (ה) יחולו הוראות סעיף 5(ב1)".

ראובן קרן: סעיף ג(1) המדבר על רישיון משרד המשפטים לא עובד היום.

ראובן קרן: אין אישורים כאלה.

ראובן קרן: משרד המשפטים לא מנפיק אישורים כאלה.

ראובן קרן: לגבי כל היתר, אנחנו עומדים בדרישות המשטרה גם היום.

ראובן קרן: אבל, אנחנו לא עומדים בסעיף הזה כי משרד המשפטים לא עומד בו.

ראובן קרן: קובעים פה תקנה שלא נוכל לעמוד בה כגופים מונחים.

רחל גוטליב: יש שלוש אפשרויות.

רחל גוטליב: זה אחד מאלה.

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 11 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

עידו בן יצחק: סעיף 12, הוספת סעיף 13א.

עידו בן יצחק: "אחרי סעיף 13 לחוק העיקרי יבוא סמכויות מאבטח.

עידו בן יצחק: 13א.

עידו בן יצחק: למאבטח יהיו סמכויות כמפורט בסעיף 3 לצורך ביצוע פעולות האבטחה והוא יפעל על פי הנחיות ממונה הביטחון".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 12 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

עידו בן יצחק: סעיף 13, תיקון סעיף 14.

עידו בן יצחק: " בסעיף 14 לחוק העיקרי – (1) בסעיף קטן (א) במקום "שומר" יבוא "מאבטח" ובמקום הסיפה החל במילים "כממונה ביטחון" יבוא "( בסעיף זה – תעודת מינוי)".

עידו בן יצחק: (2) אחרי סעיף קטן 0א) יבוא: "(א1) תוקפה של תעודת מינוי של ממונה ביטחון יהיה לשלוש שנים מיום הינתנה, ותוקפה של תעודת מינוי של מאבטח יהיה לשנה אחת מיום הינתנה, וזאת כל עוד מקבל התעודה משמש בתפקיד ממונה ביטחון או מאבטח באותו גוף ציבורי:

עידו בן יצחק: ממונה הביטחון רשאי להאריך את תוקפה של תעודת מינוי של מאבטח באישור הקצין המוסמך, לתקופה נוספת שלא תעלה על שנה.

עידו בן יצחק: (א2) לעניין הגופים המנויים בתוספת השנייה, תיחתם תעודת מינוי של ממונה ביטחון גם בידי נציג השב"כ.

עידו בן יצחק: (3) בסעיף קטן (ב), במקום "שומר" יבוא "מאבטח".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 13 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

עידו בן יצחק: סעיף 14, החלפת סעיף 15.

עידו בן יצחק: "במקום סעיף 15 לחוק העיקרי יבוא: סמכויות פיקוח.

עידו בן יצחק: 15.

עידו בן יצחק: הקצין המוסמך, נציג השב"כ וכן שוטר או עובד המדינה שהסמיך אחד מהם, לפי העניין, רשאי להיכנס בכל עת לגוף ציבורי כדי לבדוק אם מולאו ביחס אליו הוראות חוק זה, התקנות וההנחיות על פיו".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 14 אושר.

אורי אריאל: הסעיף התקבל.

אורי אריאל: אנחנו עוברים לסעיף הבא.

עידו בן יצחק: סעיף 15, הוספת סעיף 15א.

עידו בן יצחק: "אחרי סעיף 15 לחוק העיקרי יבוא תקיפת ממונה ביטחון או מאבטח.

עידו בן יצחק: 15א.

עידו בן יצחק: התוקף ממונה ביטחון או מאבטח – דינו כדין תוקף עובד ציבור לפי סעיף 381(ב) לחוק העונשין התשל"ז-1977".

אורי אריאל: מי בעד?

אורי אריאל: מי נגד?

אורי אריאל: מי נמנע?

אורי אריאל: ה צ ב ע ה בעד – 2 נגד – אין נמנעים – אין סעיף 15 אושר.

אורי אריאל: הסעיף התקבל.

אורי אריאל: מכאן ואילך אני מעביר את הניהול ליושב ראש הוועדה.

עידו בן יצחק: סעיף 16, תיקון סעיף 16.

עידו בן יצחק: "בסעיף 16(א) לחוק העיקרי, במקום "4(ב)(3)" יבוא "4(ג)(3)".

יורי שטרן: מי בעד?

יורי שטרן: מי נגד?

יורי שטרן: מי נמנע?

יורי שטרן: ה צ ב ע ה בעד – רוב נגד – אין נמנעים – אין סעיף 16 אושר.

יורי שטרן: אין מתנגדים, אין נמנעים.

עידו בן יצחק: סעיף 17, תיקון סעיף 17.

עידו בן יצחק: "בסעיף 17 לחוק העיקרי, האמור בו יסומן "(א)", ובסופו יבוא: "(ב) על אף האמור בסעיף קטן (א), תקנות שעניינן אבטחת מידע ואבטח מערכות ממוחשבות חיוניות יותקנו על ידי ראש המשלה באישור ועדת הפנים ואיכות הסביבה של הכנסת, לעניין הגופים המנויים בפרטים 2 ו-3 בתוספת הראשונה, יותקנו תקנות אלה גם בהסכמת שר הביטחון".

מירי פרנקל שור: רחל, לא גם בהסכמת שר הביטחון, אלא במקום ראש הממשלה יבוא שר הביטחון.

רחל גוטליב: אני מתלבטת אם לא צריכה להיות התייעצות בנושא הזה.

רחל גוטליב: זה נושק גם לאחריות של המשטרה, לכן נראה לי שזה צריך להיות בהתייעצות עם השר.

רחל גוטליב: אני הייתי כותבת בהתייעצות או משהו כזה, ברמה הכי נמוכה.

רחל גוטליב: זה לא תחום האחריות של המשטרה, אבל זה מאוד נושק.

רחל גוטליב: זה צריך להיות על ידי ראש הממשלה בהתייעצות עם השר לביטחון הפנים ובאישור ועדת הפנים.

רחל גוטליב: יכול להיות שייקבעו שם תקנות וצריך יהיה לבדוק אם זה לא פוגע.

רחל גוטליב: זה נושק לתחום האחריות של המשטרה, ולכן נראה לי שרמת ההתייעצות נותנת מענה.

מירי פרנקל שור: השאלה היא לגבי הגופים המנויים בפרטים 2 ו-3 לתוספת הראשונה.

מירי פרנקל שור: אנחנו אמרנו אתמול שזה צריך להיות לא גם בהסכמת שר הביטחון, אלא במקום ראש הממשלה יבוא שר הביטחון.

מירי פרנקל שור: אם ראש הממשלה נותן הוראה לגבי סעיף 21, ראש הממשלה יוצא מהתמונה כשר ממונה, ונכנס שר הביטחון.

רחל גוטליב: אין לי בעיה.

רחל גוטליב: גדעון, זה עניין שלך לא שלי.

מירי פרנקל שור: ברגע שסעיף 21 מופעל, ראש הממשלה יוצא מהתמונה לגבי הגופים שמנויים בפרטים 2 ו-3.

רחל גוטליב: אם באמת השב"כ יוצא מהתמונה, אין חולק.

רחל גוטליב: אבל, לא על זה מדובר.

מירי פרנקל שור: נכון, אבל השאלה אם זה לא צריך להיות גם מדובר.

רחל גוטליב: השאלה היא, האם אנחנו נעשה פיצול שערות כזה או שנקבע שלגבי 2 ו-3 כיוון שזה ראש הממשלה, אני לא הייתי אומרת שר.

מירי פרנקל שור: אבל, ראש הממשלה הוא לא כראש הממשלה אלא כשר הממונה במקרה הזה.

מירי פרנקל שור: לשם מה צריך אותו?

רחל גוטליב: צריך אותו כי השב"כ בתמונה.

רחל גוטליב: כרגע הם בתמונה.

יורי שטרן: האם אתם יכולים אחר כך לשבת ולסכם?

מירי פרנקל שור: לא, אני בשום אופן לא רוצה להשאיר את זה לדיונים.

מירי פרנקל שור: אני מבקשת שתתקבל כאן החלטה.

רחל גוטליב: כתבנו גם בהסכמה וזה נראה לי נכון.

רחל גוטליב: לא נראה לי הגיוני מבחינת כבוד לראש הממשלה להגיד: שר הביטחון בהתייעצות עם ראש הממשלה.

מירי פרנקל שור: לא, השאלה היא האם ראש הממשלה צריך להיות בכלל בתמונה?

גדעון ציבולסקי: מירי, ראש הממשלה נשאר בתמונה גם אחרי 21, כי ראש הממשלה קובע שראש הממשלה יקבע את התחומים.

גדעון ציבולסקי: הוא יכול לקבוע בשנת 2004 תחומים כאלה, ובשנת 2016 תחומים אחרים.

רחל גוטליב: לכן, צריך להשאיר את ראש הממשלה.

מירי פרנקל שור: אז בואו נשאיר בהסכמת שר הביטחון, נשאיר את זה כך.

רואי דיק: בהסכמת שר הביטחון, בלי גם.

רואי דיק: לא צריך את השר לביטחון פנים גם לגבי מערכת הביטחון.

יורי שטרן: האם צריך אישור של ועדה?

מירי פרנקל שור: הכל בא לוועדה.

יורי שטרן: גם האתרים הביטחוניים הצבאיים?

מירי פרנקל שור: באופן עקרוני כל התקנות לפי הסעיף המקורי שמצוי היום בחוק להסדרת הביטחון, - - -

יורי שטרן: אבל מעולם לא אישרנו פה רשימה.

מירי פרנקל שור: כיוון שמעולם לא היו תקנות.

מירי פרנקל שור: אני מציעה שנקבל החלטה על העיקרון ואת הניסוח נשאיר לאחר כך.

מירי פרנקל שור: לגבי הגופים המנויים בפרטים 2 ו-3 זה יהיה כך, ראש הממשלה בהתייעצות.

מירי פרנקל שור: רחל, האם אתם רוצים להיות שותפים לזה?

מירי פרנקל שור: זה גופים המנויים בתוספת הראשונה - -

רחל גוטליב: - - שאין לנו שום עניין.

מירי פרנקל שור: אז המנגנון יהיה: ראש הממשלה בהסכמת שר הביטחון ובאישור ועדת הפנים ואיכות הסביבה.

יורי שטרן: מי בעד?

יורי שטרן: מי נגד?

יורי שטרן: מי נמנע?

יורי שטרן: ה צ ב ע ה בעד – 2 נגד – אין נמנעים – אין סעיף 17 אושר.

יורי שטרן: אין מתנגדים, אין נמנעים.

עידו בן יצחק: סעיף 18, תיקון סעיף 18.

עידו בן יצחק: " בסעיף 18 לחוק העיקרי – (1) בכותרת השוליים, בסופה יבוא "וסייג לתחולה".

עידו בן יצחק: (2) האמור בו יסומן "(א), ובו, אחרי "השר", יבוא "בהתייעצות עם השר הממונה על הגוף הציבורי, אם יש שר ממונה כאמור", ובמקום "הראשונה והשנייה" יבוא "הראשונה, השנייה והרביעית".

עידו בן יצחק: (3) בסופו יבוא: "(ב) ראש הממשלה, בהתייעצות עם השר רשאי לקבוע לגבי גופים ציבוריים המנויים בתוספות הראשונה, השנייה והרביעית, תחומים מסוימים של פעולות אבטחה, שעליהם לא יחולו הוראות חוק זה.

עידו בן יצחק: לעניין הגופים המנויים בפרטים 2 ו-3 בתוספת הראשונה – הורה ראש הממשלה כאמור בסעיף 21, ייעשו שינויים וקביעות כאמור בסעיפים קטנים 0א) ו-(ב), במקום "ראש הממשלה" יבוא "שר הביטחון".

עידו בן יצחק: "

יורי שטרן: מהם התחומים שלא יחול עליהם החוק?

רחל גוטליב: אבטחת אישית, לדוגמא.

רחל גוטליב: זה לא מוסדר פה.

יורי שטרן: אם אנחנו רוצים את העניין הזה של תיעדוף פנימי בתוך המערכת, למשל במערכת הבריאות שזה ייקבע על ידי הממשלה, אז אולי המקום לזה פה ולא בתוספות עצמן?

רחל גוטליב: אנחנו לא כותבים את זה בתוספות.

רואי דיק: צריך אולי להוסיף סעיף אם אנחנו רוצים לתעדף מערכות.

רחל גוטליב: אני לא יודעת איך אפשר לקבוע דבר כזה.

רואי דיק: כפי שתקבע הממשלה, ולכן צריך להוסיף את זה.

רחל גוטליב: אבל, זה כשנגיע לתוספות, לא בגוף החוק.

רחל גוטליב: אי אפשר.

רחל גוטליב: אתה לא יכול לכתוב באופן כללי סעיף שזה יחול על גופים.

רחל גוטליב: צריך בתוספת לקבוע.

רחל גוטליב: היום יש שתי שיטות לקביעת גופים בתוספת.

רחל גוטליב: אחד, נקיבת שם.

רחל גוטליב: שני, בהגדרת מהות.

רחל גוטליב: גופי מערכת הבריאות הם הגדרה מאוד כוללת.

רחל גוטליב: זה ודאי אי אפשר.

רחל גוטליב: לכן, צריך למצוא פטנט אחר.

רחל גוטליב: כמו שאמר רואי: גופי מערכת הבריאות כפי שתקבע הממשלה, ובמועד שהיא תקבע, משהו כזה.

יורי שטרן: מי בעד?

יורי שטרן: מי נגד?

יורי שטרן: מי נמנע?

יורי שטרן: ה צ ב ע ה בעד – 2 נגד – אין נמנעים – אין סעיף 18 אושר.

יורי שטרן: אין נמנעים, אין מתנגדים.

עידו בן יצחק: סעיף 19, תיקון סעיף 21.

עידו בן יצחק: "בסעיף 21 לחוק העיקרי בסופו יבוא "הוראת ראש הממשלה לפי סעיף זה, יכול שתינתן לגבי חלק מסמכויות הקצין המוסמך".

יורי שטרן: מי בעד?

יורי שטרן: מי נגד?

יורי שטרן: מי נמנע?

יורי שטרן: ה צ ב ע ה בעד – 2 נגד – אין נמנעים – אין סעיף 19 אושר.

יורי שטרן: אין נמנעים, אין מתנגדים.

עידו בן יצחק: סעיף 20, הוספת סעיף 21א.

עידו בן יצחק: "אחרי סעיף 21 לחוק העיקרי יבוא תחולת החוק על המוסד.

עידו בן יצחק: 21א.

עידו בן יצחק: (א) חוק זה יחול על המוסד למודיעין ולתפקידים מיוחדים (להלן-המוסד), בשינויים אלה: ראש המוסד או מי שהוא הסמיך לכך, ימנה ממונה ביטחון שיהיה אחראי על ארגון וביצוע פעולות אבטחה פיזית, על פעולות אבטחת מידע במוסד ועל פעולות אבטחה של מערכות ממוחשבות חיוניות במוסד, וכן על הפיקוח על פעולות אלה.

עידו בן יצחק: ראש המוסד או מי שהוא מינה לכך ישמש "קצין מוסמך".

עידו בן יצחק: לעניין סעיף 4(ג)(3), יוכר גם קורס פיקודי של המוסד.

עידו בן יצחק: לעניין סעיף 4(ד), יחולו הוראות פיסקה (1) בלבד.

עידו בן יצחק: הוראות סעיפים 8, 10(ב) ו-(ג) ו-15 לא יחולו על המוסד.

עידו בן יצחק: (ב) ראש המוסד יקבע נהלי בקרה ופיקוח על הפעלת סמכויות בידי ממונה ביטחון ומאבטח הממונים לפי סעיף זה".

יורי שטרן: תסבירו את סעיפים (4) ו-(5).

מירי פרנקל שור: הסעיף הזה של המוסד נולד מכיוון שנוצר כאן מצב שהשב"כ נותן הנחיות מסוימות גם למוסד, והמוסד רוצה להיות אחראי על עצמו.

מירי פרנקל שור: הוא מבקש שהחוק יחול עליו, אבל למעט סעיפים מסוימים.

מירי פרנקל שור: נדמה לי כסעיף 8 הוא סעיף הערר על אישור קצין מוסמך.

מירי פרנקל שור: הסעיפים האלה שמפורטים בפיסקה (5) הם בעצם סעיפים שאנחנו מוציאים מתחולה על המוסד.

מירי פרנקל שור: סעיף (8) מדבר על ועדת ערר לגבי פסילת מועמד.

מירי פרנקל שור: סעיף 10(ב) זה סעיף ההנחיות המבצעיות ועיון חוזר.

מירי פרנקל שור: סעיף 15 הוא סעיף סמכויות כניסה למקומות מסוימים.

מירי פרנקל שור: אלה הסעיפים שלא יחולו על המוסד.

יורי שטרן: מי בעד סעיף 20?

יורי שטרן: מי נגד?

יורי שטרן: מי נמנע?

יורי שטרן: ה צ ב ע ה בעד – 2 נגד – אין נמנעים – אין סעיף 20 אושר.

יורי שטרן: אין נמנעים, אין מתנגדים.

עידו בן יצחק: סעיף 21, תיקון סעיף 22א.

עידו בן יצחק: "בסעיף 22א לחוק העיקרי – בכל מקום, במקום "כשומר" יבוא "כמאבטח".

עידו בן יצחק: בסעיף קטן (ד), במקום "ושומר" יבוא "ומאבטח".

מירי פרנקל שור: פשוט מחליפים את המונח של שומר במאבטח.

עידו בן יצחק: הסעיף הבא יהיה סעיף 22, הוספת סעיף 22ב.

עידו בן יצחק: "אחרי סעיף 22א לחוק העיקרי יבוא: 22ב – גופים בתוספת הרביעית בלבד, הוראות מיוחדות.

עידו בן יצחק: חובת מינוי ממונה ביטחון כאמור בסעיף 2, וחובת מינוי מאבטחים כאמור בסעיף 134, לא יחולו על גוף ציבורי המנוי בתוספת הרביעית בלבד.

עידו בן יצחק: מונו בגופים כאמור ממוני ביטחון או מאבטחים שלא מכוח הוראות חוק זה, לא יהיו נתונות להם הסמכויות לפי חוק זה, ולא יחולו לגביהם ההוראות הנוגעות לממוני ביטחון ומאבטחים לפי חוק זה".

יצחק שד"ר: אני חושב שלא צריך להגיע עכשיו להצבעה בכל נושא התוספות.

יצחק שד"ר: לפי דעתי, לא צריך להצביע איפה שכתוב התוספות, מאחר וההצהרות של התוספות עוקרו ולא הוגשו לכאן.

יצחק שד"ר: לכן, אני לא חושב שכדאי לדון בכל נושא שקשור בתוספות.

יצחק שד"ר: אני רוצה להזכיר ליושב ראש הוועדה שלחוק הזה היו שתי ליבות מרכזיות.

יצחק שד"ר: אחת היא נושא הערר, השאר זה קוסמטיקה.

יצחק שד"ר: שניים, זה התוספות שהיו צריכות לעבור שינוי ארכיטקטוני.

יצחק שד"ר: התוספות צריכות להיות מנותחות מקצועית, לא משפטית.

יצחק שד"ר: מה שיש לנו עכשיו פה בתוספות שעכשיו אנחנו מתחילים לדון בהם הוא שבעצם אישרנו את התוספות שהיו, או מה שהגופים משטרת ישראל או השב"כ רצו.

יצחק שד"ר: אני חושב שזה לא נכון.

יורי שטרן: אבל, לא אישרנו.

יצחק שד"ר: אנחנו מתחילים לגעת בזה עכשיו.

יורי שטרן: אנחנו בינתיים לא קיבלנו את ההחלטה שלנו בנושא הזה.

יצחק שד"ר: אני חושב שלא צריך לגעת בתוספות.

יצחק שד"ר: כלומר, לא להצביע.

יצחק שד"ר: צריך לדון על כל התוספות שהיו בהצעות של מירי ושאתם עיקרתם אותן בלי לעשות פה דיון.

יורי שטרן: אבל מבחינתנו, זה לא נמחק.

יורי שטרן: יצחק שד"ר זה איננו פה.

יורי שטרן: זה לא אומר שלא נוסיף שוב.

יורי שטרן: האם יש התנגדויות או הסתייגויות לגופו של התיקון הזה?

יורי שטרן: ה צ ב ע ה בעד – 2 נגד – אין נמנעים – אין סעיפים 21, 22 אושרו.

יורי שטרן: אין נמנעים, אין מתנגדים.

עידו בן יצחק: הסעיף הבא צריך להיות סעיף 23, תיקון התוספת הראשונה.

עידו בן יצחק: " בתוספת הראשונה לחוק העיקרי, בפרט 6 – במקום סעיף קטן (ב) יבוא: "(ב) חברת נמל או תאגיד מוסמך כהגדרתם בחוק רשות הספנות והנמלים, התשס"ד-2004.

עידו בן יצחק: (ב1) חברת רכבת ישראל בע"מ.

עידו בן יצחק: בסופו יבוא: "(ה) ממן- מסופי מטען וניטול בע"מ, וכל מי שנקבע על ידי המדינה כמפעיל שיגור מטענים מוטסים מישראל".

עידו בן יצחק: "

יורי שטרן: נציג משרד התחבורה, האם זה בסדר?

יהודה שטיין: בסדר.

אסתר אורן: אני נציגת רשות הנמלים ואני רוצה לומר שיש כאן כפילות.

אסתר אורן: תאגיד מוסמך כולל גם חברת נמל.

אסתר אורן: תאגיד מוסמך זה חברת נמל וחברת הפיתוח והנכסים, ותאגיד מורשה.

אסתר אורן: לכן, מיותר לעשות חברת נמל או תאגיד מוסמך.

אסתר אורן: זה לא נכון מבחינה משפטית.

אסתר אורן: אני אקריא לכם מתוך חוק רשות הספנות והנמלים: "תאגיד מוסמך, חברת הפיתוח והנכסים, חברת הנמל, או תאגיד מורשה".

אסתר אורן: מספיק שייכתב תאגיד מוסמך.

רחל גוטליב: את הנוסח הזה קיבלנו מהיועצת המשפטית של משרד התחבורה, ואנחנו לא מתכוונים להיות מומחים בחוק החדש.

יהודה שטיין: אנחנו עומדים על הנוסח הזה.

רחל גוטליב: אני מציעה להשאיר את זה כך.

רחל גוטליב: הערתה של אסתר אורן תשמע, ואם יהיה צורך בניסוח, אז יתאפשר ליועצים המשפטיים.

מירי פרנקל שור: העניין הוא שזה ניסוח וזה לא נושא מהותי.

רחל גוטליב: זה לא מהות, זה רק ניסוח.

קרן טרנר: מי שמעורה ברפורמה מבין שהמקבילה לרשות הנמלים היא חברת הנכסים והפיתוח ולא חברות הנמל.

קרן טרנר: אין משמעות לכתוב: חברות הנמל.

קרן טרנר: אני מציעה לכתוב: חברת הנכסים והפיתוח.

קרן טרנר: הם מעל חברות הנמל.

גדעון ציבולסקי: מי מתפקד עכשיו?

אסתר אורן: יש סעיף תחילה.

מירי פרנקל שור: החוק ממשיך היום ברשות הנמלים.

גדעון ציבולסקי: אבל, אין רשות נמלים היום בחוק.

גדעון ציבולסקי: התיקון עשה רכבת בלי רשות הנמלים.

מירי פרנקל שור: זה עניין של טעות טכנית.

מירי פרנקל שור: רשות הנמלים צריכה להמשיך, וחברת הנמל או מי שזה לא יהיה, היא תיכנס לתוקף ב-15 לפברואר או בזמן ש- - -

גדעון ציבולסקי: לעניין חברות תאגיד, חברות נמל, החוק הגיע אלינו בדיעבד, כשהוא היה כבר מחוקק.

גדעון ציבולסקי: נדמה לי שגם המשטרה היתה מעורבת בו רק - - - האחרון.

גדעון ציבולסקי: הוא לא לקח בחשבון שום דבר מענייני הביטחון שם .

גדעון ציבולסקי: אנחנו ביקשנו שמשרד התחבורה יתייעץ יחד איתנו לגבי היישום.

גדעון ציבולסקי: כפי שאחד יכול להבין, חברת הנמל היא תהיה החברה הריבונית בנמל.

גדעון ציבולסקי: את יכולה להבין מבחינה תקציבית, שחברת הנכסים היא זו שתהיה ממונה בנמל.

גדעון ציבולסקי: אני לא יודע מי יהיה ממונה בסוף.

גדעון ציבולסקי: מי קשור למי, איך זה מסתדר מחר?

אסתר אורן: אנחנו חושבים שמי שצריך לתת את המענה היא חברת הפיתוח והנכסים.

יורי שטרן: ישנו גוף שנקרא משרד התחבורה והוא ממונה על כל התחום.

יורי שטרן: אם אתם רוצים לשנות את ההגדרה שניתנה לנו על ידי משרד התחבורה, תפנו בבקשה ליועצת המשפטית של המשרד התחבורה ותסכמו איתה.

יורי שטרן: היא יכולה לנסח את זה אחרת דרך היועצת המשפטית של הוועדה.

יורי שטרן: אני מסמיך אתכם לעשות את זה אם משרד התחבורה יקבל את דעתכם, זו של משרד האוצר אם היא שונה, וזו של רשות הנמלים.

אסתר אורן: כשאומרים חברת נמל או תאגיד מוסמך, אז חברת נמל כלולה בתאגיד המוסמך.

מירי פרנקל שור: אין בעיה, תתאמו נוסח.

מירי פרנקל שור: אנחנו לא מבינים את החוק הזה.

מירי פרנקל שור: מה שתגידו, העיקר שזה יכסה את הרעיון.

יורי שטרן: אנחנו מחזירים את רשות הנמלים לנוסח החוק, ובתחולת החוק אנחנו נותנים תאריך שהחל ממנו רשות הנמלים נמחקת, נכון?

מירי פרנקל שור: לא, שנכנסת לתמונה חברת הנמל או מי שזה לא יהיה.

רואי דיק: לפי דעתי, סעיף 26 הוא מספיק.

רחל גוטליב: גם אני חושבת שזה מספיק.

רחל גוטליב: אבל, חבל לפתוח פה את הוויכוח.

רחל גוטליב: העיקרון מקובל.

רחל גוטליב: נראה לי שאתה צודק שכמו שעשינו הוא בסדר גמור.

רחל גוטליב: זה אומר שהתיקון הזה ייכנס לתוקף, ועד אז יש את רשות הנמלים.

מירי פרנקל שור: באופן עקרוני העיקרון הוא שרשות הנמלים צריכה להיות אחראית עד שמישהו בא להחליף אותה.

יורי שטרן: סעיף 23 מתקבל בתיקון הזה, בהנחיה לכם לסכם סופית את העניין הזה של רשות הנמלים, ואיך יוזכר הגוף שמחליף אותה.

יורי שטרן: אנחנו עוברים לסעיף 24.

עידו בן יצחק: סעיף 24 תיקון לתוספת השנייה.

עידו בן יצחק: "בתוספת השנייה לחוק העיקרי – בפרט 8 במקום "קווי בזק שירותי תקשורת בינלאומיים בע"מ" יבוא "קווי זהב שירותי תקשורת בינלאומיים בע"מ, חברת מירס תקשורת בע"מ, וכן בעל רישיון כאמור בסעיף 13 לחוק התקשורת (בזק ושידורים), התשמ"ב-1982, אשר ניתנו לגביו הוראות כאמור בסעיף 13(ב), לחוק האמור: (2) במקום פרט 9 יבוא: "9.

עידו בן יצחק: רשות הדואר".

עידו בן יצחק: פרט 14- יימחק.

עידו בן יצחק: בפרט 15 – (א) בסעיף קטן (ב) במקום "רשות הנמלים והרכבות" יבוא: "(ב) חברת נמל או תאגיד מוסמך כהגדרתם בחוק רשות הספנות והנמלים, התשס"ד-2004.

עידו בן יצחק: (ב1) חברת רכבת ישראל בע"מ בסופו יבוא: "(ה) ממן – מסופי מטען וניטול בע"מ, וכל מי שנקבע על ידי המדינה כמפעיל שיגור מטעים מוטסים מישראל, ונמצא בשטח נמל התעופה בן גוריון".

אסתר אורן: אני רוצה להעיר הערה טכנית.

אסתר אורן: אני רואה שממן מופיעה בתוספת הראשונה בלי נמל התעופה בן גוריון וכאן עם נמל התעופה בן גוריון.

מירי פרנקל שור: זו לא טעות, זה במכוון.

עמיקם שמואלי: אני מבקש להוסיף את מינהל מקרקעי ישראל.

עמיקם שמואלי: זה מוסכם על דעת המשרד לביטחון פנים.

יורי שטרן: כן, נתקבל.

יורי שטרן: מוסיפים כי כבר הוחלט.

פרלי שר: אני מבקשת להעיר שוב את ההערה שהערתי בישיבות הקודמות.

פרלי שר: רשות הדואר עתידה להפוך לחברת דואר ישראל בע"מ בימים אלו ממש, וזה לפי תיקון של חוק רשות הדואר במסגרת חוק ההסדרים.

פרלי שר: בתיקון הזה הוקמה חברת דואר ישראל בע"מ, והיא תחל את פעילותה ביום שייקבעו שר האוצר ושר התקשורת בצו לפי חוק ההסדרים סעיף 23.

פרלי שר: אני הייתי מבקשת להוסיף איזשהי התייחסות היות ומדובר במעבר בימים אלה.

מירי פרנקל שור: יש לנו עמדה.

מירי פרנקל שור: אנחנו ניסינו להסדיר את רשות הדואר כמו את רשות הנמלים.

מירי פרנקל שור: אבל, יש בכל זאת הבדלים.

מירי פרנקל שור: לגבי רשות הנמלים קבע החוק תאריך מתי קם הגוף הזה לתחייה ורשות הנמלים מפסיקה לתפקד.

מירי פרנקל שור: לעומת זאת לגבי רשות הדואר, עדיין השרים צריכים להוציא בצו את מועד התאריך, וזה הבדל מאוד מהותי.

מירי פרנקל שור: כי אם תהיה דחייה לגבי רשות הנמלים או חברת הנמל וכו', יצטרכו לעשות שינוי חקיקה.

מירי פרנקל שור: באותו שינוי חקיקה שייעשה יהיה גם תיקון עקיף לגבי החוק להסדרת הביטחון בגופים ציבוריים.

מירי פרנקל שור: כאן יש רעיון, יש החלטה, אבל עדיין מועד ספציפי וקונקרטי.

מירי פרנקל שור: לפיכך, תשובתנו אלייך פרלי היא שברגע שיהיה את הצו אתם תיפנו למשטרה.

מירי פרנקל שור: המשטרה תיפנה לוועדה, והוועדה תיתן קדימות לאלתר לאשר את הצו.

מירי פרנקל שור: אנחנו לא יכולים לשים דבר שהוא עתידי ללא שום - - -

פרלי שר: אפשר להגיד ביום שייקבע לפי סעיף 23.

מירי פרנקל שור: זה מועד תחילה שלא ברור לך מתי.

מירי פרנקל שור: יש לזה פתרון.

יורי שטרן: האם אי אפשר לכתוב רשות הדואר או גוף שיחליף אותו בחוק?

מירי פרנקל שור: אני בדקתי האם אנחנו עשינו את הדבר הזה בעבר.

מירי פרנקל שור: מעולם לא היה לכך תקדים.

מירי פרנקל שור: תמיד כשאנחנו קבענו מועד תחולה מאוחר, תמיד היה לזה מועד ספציפי שהיה ניתן גם לשנות אותו בחוק.

מירי פרנקל שור: החוק נותן פתרון לדבר הזה.

מירי פרנקל שור: החוק קובע מנגנון איך משנים.

מירי פרנקל שור: תיפנה רשות הדואר מייד למשטרה, המשטרה תיפנה מייד לוועדה, ויש תרופה לבעיה.

יורי שטרן: האם זה יצטרך לעבור את כל הקריאות?

מירי פרנקל שור: לא, רק באישור הוועדה.

פרלי שר: אני רק רוצה שיירשם שאנחנו נגיע בזמן הקרוב.

פרלי שר: אני מבקשת שגם מבחינת המשרד לביטחון פנים - - -

מירי פרנקל שור: זה תלוי בכם.

מירי פרנקל שור: ברגע שזה יגיע לוועדה זה יונח על סדר יומה של הוועדה.

פרלי שר: הנושא של הכללת רשות הדואר בצו לא היה התיקון יחיד.

פרלי שר: מדובר בשנים שרשות הדואר בגלל תקלה טכנית לא היתה כלולה.

פרלי שר: עכשיו אנחנו מדברים עוד הפעם על איזשהי תקופה.

מירי פרנקל שור: רשות הדואר נכנסת כרגע כרשות דואר.

מירי פרנקל שור: אתם בפנים, לא צריך לעשות דיון האם רשות דואר כן צריכה או לא צריכה.

מירי פרנקל שור: ברגע שאתם בפנים בתיקון הזה, שינוי השם הוא כבר הרבה פחות בעייתי.

גדעון ציבולסקי: אני רק רוצה להרגיע את הגברת, זה כבר שנים שהרכבות והנמלים זה לא רכבות ונמלים, וההנחיה ממשיכה עד לשינוי.

יורי שטרן: אני חוזר לסעיף שהיה סעיף 17 בתוספת השנייה.

יורי שטרן: כגון: חברות גז, חברת נתיבי גז, תחנות כוח ומתקני מים, מתקני חומ"ס נוספים, מתקנים להתפלת מים.

יורי שטרן: אני עומד על כך שהסעיף הזה בצורה מתוקנת, מתואמת יותר עם מה שביקש המשרד לביטחון פנים ומה שהציעה המועצה לביטחון לאומי, ייכנס לגופו של החוק.

יורי שטרן: נציג המועצה לביטחון לאומי, מהו הנוסח שאתם מציעים?

רואי דיק: אנחנו מציעים: מתקנים רגישים נוספים כפי שתקבע הממשלה.

רואי דיק: אנחנו מדברים כמובן לא רק על גופי תשתית.

רואי דיק: אנחנו מנסים להגדיר מה זה מתקן רגיש.

יורי שטרן: גופי תשתיות ומתקנים רגישים נוספים כפי שתקבע ממשלת ישראל.

רחל גוטליב: אין שום דבר בהצעה של המל"ל.

רחל גוטליב: הרי אפשרות לקבוע גופים נוספים לא רגישים, כן רגישים, קיימת כיום בחוק.

רחל גוטליב: אז מה אנחנו עושים כשאנחנו מוסיפים איזה מנטרה כזאת חסרת תוכן לחלוטין?

רחל גוטליב: לא עושים כלום.

רחל גוטליב: להגיד דבר כזה זה משבצת ריקה.

רחל גוטליב: כולנו מסכימים שנדרש להוסיף גופים נוספים.

רחל גוטליב: עבודת המטה נעשית.

רחל גוטליב: אנחנו צריכים לבוא לוועדה עם רשימה של גופים.

רחל גוטליב: ההצעה הזאת אין בה כלום.

יורי שטרן: אני לא מסכים איתך.

רחל גוטליב: לכאורה אנחנו יכולים להגיד: בסדר, שיהיה כתוב כך.

רחל גוטליב: אבל, הממשלה תקבע כשהיא תקבע.

יורי שטרן: לא, לא.

יורי שטרן: ראשית, אני רוצה שיהיה לזה ממד זמני.

יורי שטרן: שנית, באישור הוועדה.

יורי שטרן: שלישית, עצם סימון של כיוון.

יורי שטרן: כלומר שזה תשתיות ועוד מתקנים רגישים, הוא כבר מחייב.

יורי שטרן: אני לא רוצה להוסיף לזה סתם שהממשלה תקבע, זה ממילא גם קיים.

יורי שטרן: פה יש כיוון מסוים שעליו אנחנו מדברים.

יורי שטרן: אם את רוצה אני יכול לחזור לחלק מהאיזכורים פה.

יורי שטרן: גופי תשתית כגון חברות נתיבי גז, תחנות כוח, מתקני מים , ומתקנים רגישים נוספים לפי החלטת הממשלה.

רחל גוטליב: אבל למשל, חברת נתיבי גז היא חברה ספציפית.

רחל גוטליב: אני לא יודעת מה זה מתקני מים.

רחל גוטליב: זה יכול להיות עולם ומלואו.

רחל גוטליב: אם אנחנו רציניים עם החוק הזה ואנחנו רוצים שיהיו לו שיניים של ממש, מינוי ממונה ביטחון וכו', אז ההוספה הזאת או שהיא אומרת מה שאנחנו לא יכולים להסכים.

רחל גוטליב: למשל, חברת נתיבי גז.

רחל גוטליב: זה אומר שחברת נתיבי גז חייבת למנות ממונה ביטחון, אנחנו חייבים להתחיל להנחות אותה מבלי שנגמרה עבודת המטה לעניין הזה.

רחל גוטליב: לכן, אני מציעה לא "ללכלך" את הרשימה בהוראות כלליות כאלה, אלא לקבוע הוראה כללית כזאת כמו שהצענו בחוק עצמו, שתוך כמה זמן שאדוני ייקבע, יגיש השר לביטחון פנים ומטה לוט"ר ו/או שר האוצר, ושר האוצר, מי שרוצים, לוועדה צו או דיווח על התקדמות עבודת המטה לעניין הוספת גופים, ואפשר למנות את סוגי הגופים: גופי תשתית, בריאות, חינוך, ותחבורה ציבורית, וגופים נוספים.

רחל גוטליב: אין לי בעיה עם זה.

יורי שטרן: יש פה תוספת שנייה או שלישית.

יורי שטרן: מערכת הבריאות ומערכת החינוך שייכות לתוספת השלישית, ואני מציע שהן יוזכרו מפורשות.

רחל גוטליב: דרך אגב, זה יוצר אפליה, וגם את זה צריך לבדוק.

רחל גוטליב: בתי החולים הממשלתיים היום נמצאים בתוספת השנייה.

רחל גוטליב: האם הפרטים יהיו בתוספת השלישית?

יורי שטרן: לא.

רחל גוטליב: יכול להיות שצריך להוציא בכלל את בתי החולים מהתוספת השנייה ולשים אותם בתוספת השלישית?

רחל גוטליב: אני לא יודעת.

רחל גוטליב: הם בתוספת השנייה מכוח העובדה שזה משרד הבריאות, משרד ממשלתי.

רחל גוטליב: ישנו עוד עניין.

רחל גוטליב: איזה תוספת היא ההכרעה?

רחל גוטליב: המשטרה למשל סבורה שחלק מהגופים צריכים להיות בתוספת השנייה, והשב"כ חולק.

רחל גוטליב: צריך לדון גם בשאלה איפה.

יורי שטרן: אני לא מדבר רק בשמי, אלא בשמם של כל חברי הכנסת שהשתתפו בדיון.

יורי שטרן: קודם כל חברי הכנסת הפעילים אורי אריאל ואהוד יתום.

יורי שטרן: אף אחד מאיתנו לא מסכים לאשר את החוק הזה לקריאה שנייה ושלישית מבלי תוספת לתוספות, מבלי שהמערכות הנוספות תיכנסנה לרשימה.

יורי שטרן: השאלה היא, באיזה צורה זה צריך להיעשות.

יורי שטרן: איך אנחנו לוקחים את ההמלצות וההסתייגויות שלכם ומכניסים אותן לטקסט של החוק.

יורי שטרן: אנחנו מבקשים מכם עזרה.

יורי שטרן: החוק הזה לא יצא מבלי שתהיה פה הרחבה של האחריות הממשלה על תחומים נוספים שנראים לנו כחיוניים.

יורי שטרן: אנחנו לא רוצים להכתיב פה דברים שטרם סוכמו במערכת המקצועית.

יורי שטרן: אבל, אנחנו רוצים לחייב את המערכת המקצועית להתייחס ולהגדיר דברים מסוימים, ספציפיים מספיק כדי שאנחנו נהיה בטוחים שזה יקרה.

יורי שטרן: לכן, תעזרו לי בבקשה לנסח את זה.

יורי שטרן: אני מוכן לקבל כל המלצה טובה.

יורי שטרן: אבל, לא המלצה שזה לא יוכנס.

שאול צ'יטיאט: אם אנחנו כן מפרטים בסעיף 23, כפי שיצחק שד"ר המליץ, את אותם שלושה או ארבעה גופים שאתה עמדת עליהם יחד עם חבר הכנסת אהוד יתום ואחרים להכניס אותם, נוכל בעוד חמש שנים או עשר שנים לבוא לשוטרים ולומר להם שאת הסעיף הזה הם לא עשו.

שאול צ'יטיאט: נוכל אז לבוא ולדון עם נייר ביד, כך לא נוכל.

יורי שטרן: אני חושב שזאת גם הרגשתנו פחות או יותר.

יורי שטרן: כלומר, ההרגשה היא שאם הדבר הזה מופיע בחוק אז יש לזה המשך, ואם זה לא מופיע אז אנחנו מאבדים שליטה.

יורי שטרן: גם אתם מאבדים שליטה.

יורי שטרן: אתם חושבים שאתם עושים עבודת מטה יסודית.

יורי שטרן: אבל, אחר כך זה יכול להיתקע במסדרונות הבירוקרטים בקלות כי אתם לא בעלי הבית המוחלטים פה.

יורי שטרן: משרד התחבורה או משרד הבריאות עלולים לתקוע משהו.

יורי שטרן: לכן אני אומר לכם, תעזרו לנו לנסח את זה.

רחל גוטליב: כדי שיהיה מענה לקושי שלנו אנחנו נכתוב ב- 17: גופי תשתית וגופים רגישים נוספים כפי שתקבע הממשלה.

רחל גוטליב: בתוספת השלישית אנחנו נכתוב: גופים במערכת הבריאות, גופים במערכת החינוך, לרבות השכלה גבוהה, גופי תחבורה ציבורית.

רחל גוטליב: לגבי כל אחד מהם יהיה כתוב: כפי שתקבע הממשלה.

יורי שטרן: בשורה אחת נכתוב כי סעיפים אלה ואלה ואלה ייקבעו בהחלטת הממשלה עד אמצע שנת - - -

רחל גוטליב: לא, יהיה לזה משקל דקלרטיבי.

יורי שטרן: בעיניי, זה לא דקלרטיבי.

רחל גוטליב: גם אופרטיבי, זה מחייב את הממשלה לקבל החלטה.

רחל גוטליב: לכן אני הייתי מבקשת שגופי רשתות השיווק הגדולות שהם מבחינתנו לפחות בשלב זה, אולי נשנה את דעתנו בהמשך.

רחל גוטליב: אין הסכמה שזה יהיה בחוק הזה, אלא - - -

שאול צ'יטיאט: למה את אומרת את זה?

שאול צ'יטיאט: הכנסתם את זה.

רחל גוטליב: לגבי היתר, גופים תשתית וגופים רגישים אין מחלוקת.

רחל גוטליב: גם חינוך, בריאות, ותחבורה ציבורית, אין מחלוקת מבחינתנו.

רחל גוטליב: לגבי גופי רשתות השיווק הגדולות, זה לא שאין מחלוקת שהם צריכים הנחיה.

רחל גוטליב: יש מחלוקת האם זו המסגרת או לא, האם זה צריך להיות פה או במסגרת חוק רישוי עסקים.

רחל גוטליב: ייתכן שבסופו של דבר נעשה אבחנה בין סוגי הרשתות.

רחל גוטליב: לכן ככל שיש לזה משקל, אני מציעה לא להכניס את זה פה.

רחל גוטליב: יכול להיות שבמסגרת סיום עבודת המטה של הלוט"ר ושל המשטרה, בסופו של דבר כן נכניס חלק מהן.

רחל גוטליב: אבל לפחות כרגע כי יש לנו מחויבות לכבד את מה שכתוב פה, לא להכניס.

רחל גוטליב: בכל אופן, לגבי אלה שאין לגביהם חולק, אני מציעה בסעיף 17 להוריד את המילה כגון, ולכתוב את זה: גופי תשתית וגופים רגישים נוספים כפי שתקבע הממשלה.

רחל גוטליב: אותו הדבר לגבי סעיפים 4, 5, ו-7 שהציעה הוועדה.

רחל גוטליב: אפשר לכתוב את זה בשורה אחת או כל שורה בנפרד.

רחל גוטליב: כדי לתת לזה בכל זאת משקל אפשר להגיד שהממשלה או השר לביטחון הפנים יביא בפני הוועדה תוך כך וכך זמן צו.

רואי דיק: אבל, לא בחוק.

רחל גוטליב: יביא צו או ידווח.

מירי פרנקל שור: אפשר לעשות סינתזה של סעיף שינוי התוספות יחד עם התוספת הזאת.

מירי פרנקל שור: כלומר, שיהיה ברור שיש דרך אחת לשינוי התוספות.

רחל גוטליב: זה הדרך.

מירי פרנקל שור: זו הדרך.

רחל גוטליב: או שנביא צו שמשנה את הסעיף הזה במנגנון הקיים, או שנבוא לוועדה עוד חצי שנה ונגיד לה שעוד לא הסתיימה עבודת המטה, ונקבל על הראש.

רחל גוטליב: אנחנו נציג מה עשינו ומדוע הסעיף הזה כן מתאים או לא מתאים.

רחל גוטליב: אנחנו חושבים שהעבודה כן תיגמר.

רחל גוטליב: אבל, בואו נקבע את זה כאשר הציפייה שלנו שתוך כמה חודשים אנחנו נבוא עם צו במסגרת שינוי התוספות ונחליף את האמירות הכלליות האלה ברשימה מסודרת של גופים.

רחל גוטליב: זה הרצון שלנו.

יורי שטרן: כפי שהתרשמתי מבחינת המועצה לביטחון לאומי, רשתות השיווק או לפחות קניונים גדולים, הם יכולים להיקרא מתקנים רגישים.

רואי דיק: יכול להיות שהם ייכנסו במתקנים רגישים, ויכול להיות שהם ייכנסו בפירוט אחר בנפרד.

רואי דיק: יכול להיות שהם ימצאו ביטוי בחוק אחר.

יורי שטרן: זה בסדר גמור שהדרישות יכולות לבוא באמצעות רישוי עסקים.

יורי שטרן: אבל, ההנחיה נקבעת פה בחוק הזה.

רחל גוטליב: לא.

רחל גוטליב: חוק רישוי עסקים גם נותן סמכות לשר לקבוע תקנות וזה תקנות שאנחנו כותבים.

רחל גוטליב: אבל מעבר לזה, יש סמכות למפקד משטרה לקבוע תנאים ספציפיים.

רחל גוטליב: בשיחה עם סגן ראש אג"ם שהיה שנים רבות איש שטח, מפקד מרחב וכו', הוא אמר שמבחינת הכלים המשפטיים ויכולת האכיפה הוא אפילו מעדיף את חוק רישוי עסקים כי חוק רישוי עסקים נותן כלים אכיפתיים מאוד טובים.

רחל גוטליב: יש צווי סגירה, והעמדה לדין, מה שאין לנו בחוק הזה.

רואי דיק: צריך להבין שחוק רישוי עסקים זה לא רק משטרה מול הגורם המונחה.

רואי דיק: זה שורה של גורמים ממשלתיים אחרים.

רואי דיק: למשל, איכות סביבה וכבאות וכולם עובדים פה בשיתוף פעולה.

יורי שטרן: בשביל שהדבר הזה לא יטושטש, .

יורי שטרן: האם אנחנו יכולים פה לחייב את הממשלה להתייחס לרשתות שיווק ולתת מענה?

רחל גוטליב: אפשר שבאותו סעיף כללי שבו נאמר שהממשלה תביא בפני הוועדה רשימה של גופים עד לתאריך כך וכך, או תדווח על עבודת המטה, ותתייחס גם לנושא.

רחל גוטליב: אפשר לכתוב דד-ליין של חצי שנה.

רחל גוטליב: הממשלה תביא בפני הוועדה תוך חצי שנה - - -

יורי שטרן: אחת הבעיות בחקיקה הזאת היא שמשטרת ישראל והמשרד לביטחון פנים שהם יישאו ברוב העומס כתוצאה מהחקיקה הזאת, הם גם אלה שמנסים להגדיר לעצמם את היקפי העבודה.

יורי שטרן: זה לא טוב.

זאב ולדינגר: אני לא חושב שוועדת סנה היא גוף משטרתי.

זאב ולדינגר: אנחנו מתכווננים לפיו ומנסים לעבוד.

יורי שטרן: אתה צודק.

יורי שטרן: אבל אני כחבר כנסת שלא יושב בממשלה, רוצה להיות בטוח שהעבודה שאנחנו עושים תנחה את הממשלה בכיוון הנכון והמוגדר בצורה מספיק מדויקת, כדי לקבל תוצאה רצויה מבחינתנו, מבחינת מציעי החקיקה הזאת לפחות.

זאב ולדינגר: נדמה לי שאין חולקין על מה שאתה אומר.

זאב ולדינגר: ישנן חולקין על דבר אחד והוא שלפני שלושה ארבעה חודשים איזשהי ועדה בבית הזאת הטילה עלינו ועל מטה לוט"ר מטלה לנסות לתת פתרון.

זאב ולדינגר: אנחנו לא אמרנו שאנחנו מתנגדים, אנחנו לא אמרנו מה אנחנו לא רוצים.

זאב ולדינגר: אנחנו אמרנו שאנחנו צריכים עוד פרק זמן כדי ליישם את ההמלצות של הבית הזה.

יורי שטרן: אנחנו ניתן אותו.

יורי שטרן: אבל אני רוצה שפרק הזמן לא יהיה בלתי מוגבל.

יורי שטרן: שנית, שהוא יתייחס לסוגיות ספציפיות, למערכות שאנחנו רוצים שהן תהיינה בתוך החקיקה.

יורי שטרן: אני רוצה להגיע לתוצאה הכי טובה שהיא גם הוגנת מבחינתכם.

יורי שטרן: כלומר, היא נותנת לכם את פרק הזמן הנדרש לסיים את העבודה ולהעביר את ההחלטות האלה בממשלה, לקבל את הרשימה היותר מפורטת, מקצועית יותר מזו שאנחנו מסוגלים פה לתת.

יורי שטרן: אבל יחד עם זאת, זוהי רשימת הגופים בתוך מערכת הבריאות, בתוך מערכת החינוך, ללא הפרדה בין פרטי וממשלה.

זאב ולדינגר: ישנן רשימות מסודרות, ישנם תהליכים שהם כמעט מוגמרים גם על מטה לוט"ר.

יורי שטרן: אנחנו נקבל אותם בברכה כשהם יהיו גמורים.

זאב ולדינגר: אנחנו נמצאים בגופים היררכיים, צריך לקבל אישורים.

זאב ולדינגר: אי אפשר להציג את הדברים ככה.

יורי שטרן: אני מציג את הכיוונים שבהם אנחנו הולכים בחקיקה הזאת.

יצחק שד"ר: אני מוכרח לומר שאני תמה על עבודת המטה המסודרת, כאשר הגוף של השלטון המקומי ואף לא הפורום לאבטחה אפילו לא הוזמן פעם אחת.

יצחק שד"ר: אנחנו מלווים פה את הישיבות האלה במשך שנתיים.

יצחק שד"ר: ועדת סנה המליצה להכניס את "תנובה" ואת "אנג'ל", את כל הגופים הפרטיים.

יצחק שד"ר: אם עבודת המטה היא מסודרת, אז שזה יקרה לפחות פעם אחת.

יצחק שד"ר: אני לא מדבר על שזה הם יהיו שותפים קבועים, כי בלי זה אני לא קונה שזאת עבודה מטה.

יורי שטרן: זאת תהיה גם המלצתנו במכתב נפרד.

יורי שטרן: אני חושב שהחוק הזה מלווה באופן שיטתי בישיבות ועדה, ובהתייעצויות רבות מאוד, אולי יותר משאר החקיקות שעשינו עד כה לפחות בכנסת הזאת, בשביל באמת לקחת בחשבון גם את הראייה של המוסדות הממשלתיים, גם של הפורומים כמו המועצה לביטחון לאומי, אבל גם של האנשים שעוסקים בזה בשטח, כולל את אלה שמייצגים את המערכות הפרטיות שהן מבחינתנו נכנסות לאותה הגדרה של גופים רגישים שאתם עובדים עליהם.

יורי שטרן: לכן ישנה גם ההמלצה הזאת.

יורי שטרן: גברתי מנהלת הוועדה, אנחנו נכתוב מכתב גם למפכ"ל המשטרה, ולשר לביטחון פנים, ולראש המועצה לביטחון לאומי, שאנחנו מבקשים שבשאר ההתייחסויות ישולבו הפורומים המקצועיים.

יורי שטרן: זה מאוד חשוב.

יורי שטרן: הראייה שלכם כמו הראייה שלי או כמו הראייה שלהם, אף אחת מהן אינה שלמה ואינה כוללת את הכול.

יורי שטרן: אפשר להגיע לתוצאה יותר טובה ביחד.

שאול צ'יטיאט: רבותי, כעשרים שנה הייתי מנהל אגף הביטחון ברשת שיווק ארצית, ולא היה אף חוק רציני כמו החוק הזה.

שאול צ'יטיאט: אף חוק לא נאכף עליי, לא הרגשתי אותו, ולא ראיתי אותו במו עיניי, ואני מדבר על עשרים שנה.

שאול צ'יטיאט: אני לא יודע מי היה בשטח ומי לא היה, אבל אני יודע שאני הייתי בשטח.

שאול צ'יטיאט: אני הפעלתי 120 איש בשכר, פלוס 450 מאבטחים.

שאול צ'יטיאט: שום חוק לא היה.

שאול צ'יטיאט: זו הפעם הראשונה שמכניסים אותם לכאן.

יורי שטרן: מירי, האם יש לך גישה אינטגרטיבית?

מירי פרנקל שור: בתוספת השנייה אנחנו נוסיף סעיף 17 ונכתוב: גופי תשתית וגופים רגישים כפי שתיקבע הממשלה, וזה בהתאם להצעת המועצה לביטחון לאומי.

יורי שטרן: מה עשינו עם יחידת מיוחדת ואגרה?

רחל גוטליב: אין צורך.

רחל גוטליב: המודל שהוצע הוא לא מתאים ליישום במקרה הזה.

רחל גוטליב: אגרה בלי המודל הזה, אגרה סתם כמקור הכנסה למימון אנשי משטרה לפיקוח, לא מקובלת על האוצר.

רחל גוטליב: השיטה שאנחנו מציעים פה במסגרת אותה עבודת מטה, זה תקצוב מאוצר המדינה.

רחל גוטליב: ימצא האוצר את דרכי המימון של התקצוב הזה כפי שיימצא, לא בהכרח אגרה.

עמית שפייזמן: העמדה שלנו היא שלא צריכה להיות מוטלת אגרה.

עמית שפייזמן: התקצוב צריך להיות ישיר.

עמית שפייזמן: גופי הממשלה צריכים להגיע להסכמה בענייני תקצוב, הממשלה צריכה לדון בזה ולהכריע.

עמית שפייזמן: העמדה העקרונית שלנו היא נגד אגרה.

רחל גוטליב: העניין התקציבי הוא חלק מעבודת המטה, וזה ברור לכול העוסקים במלאכה, כולל האוצר וכולל המל"ל.

רחל גוטליב: לכן, זה גם הגיע לרוה"מ.

רחל גוטליב: אנחנו מצפים שייתנו את התקציבים המתאימים.

אליעזר רוזנבאום: סוגיית התקציב היא חלק מהעבודה שאנחנו נמצאים בעיצומה.

אליעזר רוזנבאום: אי אפשר להתעלם מזה.

אליעזר רוזנבאום: אני מצפה גם מאדוני היושב ראש וגם מהחברים האחרים שיהיה ברור שכדי ליישם את החוק הזה ולפקח, נדרשים משאבים שאותם אנחנו נצטרך לקבל.

אליעזר רוזנבאום: אני חושב שמה שהצענו כאן בניסוח הזה עם פרק הזמן של שישה חודשים, גמר עבודה עם המל"ל, הצגת הנושא לראש הממשלה, וקבלת החלטה, נותן לנו את פרק הזמן לסגור את כל הדברים שטרם נסגרו, ולהגיע להסכמה תוך מציאת המשאבים.

אליעזר רוזנבאום: נציגי האוצר פה, והם מודעים לכך עוד מעבודות קודמות.

יורי שטרן: מה בעניין של יחידה מיוחדת?

רחל גוטליב: אין צורך, יש הרי אגף.

אליעזר רוזנבאום: המשרד לביטחון פנים הוא הרגולטור, ויש גם את מינהל האבטחה במשטרה וזה מספיק.

אליעזר רוזנבאום: לא צריך להוסיף עוד גופים.

אליעזר רוזנבאום: זה אותו הדבר.

יורי שטרן: אנחנו מגיעים להסדרת השוק, וברגע שיש הסדרה יש גם מנגנון מסוים של גביית היטלים, אגרות, כי אתה מקטין את התחרות ובונה תנאי סף.

יורי שטרן: מי שעובר אותם כבר יש לו עדיפות בשוק והוא משלם על זה.

יורי שטרן: כך זה בנוי בכל שאר התחומים, למה אתם פה מתנגדים?

עמית שפייזמן: יש שני אספקטים: יש אגרה ייעודית ויש אגרה כללית.

עמית שפייזמן: אגרה כללית היא אגרה שנכנסת לאוצר המדינה ללא קשר מאיפה זה נכנס.

עמית שפייזמן: הממשלה קובעת בהתאם לסדר העדיפויות לאן זה הולך.

עמית שפייזמן: אין שום ביטחון שזה ילך דווקא לנושא הזה.

עמית שפייזמן: אפשר להטיל אגרה, אפשר להטיל עוד מס על מס חברות, אפשר להטיל מסים בכל מיני צורות.

עמית שפייזמן: נכון שבמקרה הזה זה נראה יותר צודק, אבל עדיין יש פה איזשהי הטלת מס, ועדיין זה מגדיל את ההוצאה הציבורית.

עמית שפייזמן: יש כאן שני עניינים שהאוצר מתנגד להם.

יורי שטרן: אתם כל פעם גוזרים גזרות מאוד קשות, במיוחד על עצמאים, אבל גם על השכירים, ופתאום פה בדיונים אתם מתבטאים כל כך יפה על אי הטלת מסים.

יורי שטרן: למה אתם מבטלים למשל החזר מע"מ על רכב מסחרי לעצמאים?

עמית שפייזמן: יש כל מיני תיקוני עיוותים.

עמית שפייזמן: במקרה הזה עד כמה שאני מבין אותו, נכון שאין הכרה במע"מ.

עמית שפייזמן: מצד שני, זה כן יוכר בפחת.

עמית שפייזמן: יש פה פריסה שונה על-פי שנים.

עמית שפייזמן: אין פה ביטול טוטלי.

עמית שפייזמן: ההכרה היא זו שפשוט משתנה.

עמית שפייזמן: על פני שנים במקום בבת אחת מאחר וזה עיוות מסוים.

יורי שטרן: אני מניח שכתוצאה מהדיונים אתם תבואו גם עם הנושא הזה של היטלים ואגרות.

רחל גוטליב: לא, יהיה צורך בעיגון בחקיקה.

גדעון ציבולסקי: אני לא הבנתי מה הסיכום בסוף?

יורי שטרן: אני מבין שזה צריך להיקבע כתוצאה של דיון כולל על המקורות.

גדעון ציבולסקי: זה לא נכנס בשלב זה.

יורי שטרן: אנחנו השארנו פתוח את עניין סעיף האגרה.

גדעון ציבולסקי: סעיף 17 שדיברת עליו.

רחל גוטליב: לא, אני מציעה להוריד אותו.

רחל גוטליב: כלומר, לא להוסיף אותו לנוסח.

שאול צי'טיאט: סעיף 17 עוד לא נוסח.

יורי שטרן: אני אחזור לזה.

יורי שטרן: אני ביקשתי להוציא את חבר הכנסת אורי אריאל ואת חבר הכנסת אהוד יתום מוועדת החוץ והביטחון, ואני הייתי מעלה את הנושאים האלה מחדש איתם.

יורי שטרן: אני רוצה את הסכמתם לפשרה הכואבת שאני מוכן לעשות.

עמיחי הלוי: אני מייצג את איגוד הקב"טים בשלטון המקומי.

עמיחי הלוי: מדובר בגוף מרכזי משמעותי בחיים הציבוריים וזה לא נראה שהוא לא יהיה שותף פה בסעיף 23 בתוספת השלישית.

יורי שטרן: אתה צודק.

יורי שטרן: בדיון הקודם אנחנו אמרנו שלהערכתנו הרשויות המקומיות הן כמו שאר הגופים הציבוריים.

יורי שטרן: אני מבקש לדעת מהי הראייה של המועצה הלאומית לביטחון לגבי הרשויות המקומיות.

מיכאל לוינרד: התפיסה שלנו מתחילה בעבודה ברובד של משרדי הממשלה.

מיכאל לוינרד: משרד הפנים מיוצג.

מיכאל לוינרד: אני לא מתעלם מהצורך להוריד את זה לרמת השטח אלא שבשלב של גיבוש התפיסה, העבודה היא מול משרד הפנים.

מיכאל לוינרד: הרשויות המקומיות מופיעות תחת משרד הפנים.

מיכאל לוינרד: להבנתנו, משרד הפנים הוא זה שצריך לעבוד ולהפיץ את המידע ולקבל in-put מהרשויות המקומיות.

מיכאל לוינרד: עם זאת, אנחנו לא מתנגדים, וודאי אנחנו נשמח מאוד לכול מעורבות של גורמי שטח, כי זה יגדיל את הסיכוי שניתן יהיה לתרגם את התפיסה ליישום כלשהו.

יורי שטרן: משרד הפנים לא מופקד על הרשויות המקומיות.

יורי שטרן: הרשויות המקומיות קיימות כתוצאה מבחירות.

יורי שטרן: כלומר, אלו גופים לגמרי עצמאיים.

יורי שטרן: אלו לא גופים של המדינה.

יורי שטרן: משרד הפנים מתקצב אותם, ומסדיר את פעולתם.

יורי שטרן: אבל, לא מעבר לזה.

יורי שטרן: אנחנו הכנסנו את האוניברסיטאות מפני שאם לא נזכיר אותן, הן לא נכנסות למערכת של משרד החינוך.

מיכאל לוינרד: האם השאלה היא, מהו מקומן של הרשויות המקומיות בהקשר של התוספות?

יורי שטרן: כן.

מיכאל לוינרד: אנחנו חושבים שהן צריכות להיבחן על-פי התפיסה שלהן.

מיכאל לוינרד: אני עוד לא יודע בדיוק מה מקומן.

מיכאל לוינרד: אבל גופי מימשל, בהחלט כן.

יורי שטרן: אז בוא נזכיר אותן מפורשות.

רואי דיק: הנושא של שלטון מקומי נבחן במסגרת העבודה.

רואי דיק: קבענו קריטריונים או הצעה לקריטריונים, אבל עוד לא עשינו את הקיטלוג לפי הקריטריונים.

רואי דיק: אני עוד לא יכול להגיד באיזה עדיפות הן יהיו, ואיפה זה יבוא לידי ביטוי מבחינה חקיקתית.

רואי דיק: אבל, בוודאי שהנושא ניבחן.

רואי דיק: אנחנו מוכנים להעביר את טיוטת העבודה גם לנציג השלטון המקומי אם הם ירצו להעיר הערות.

רואי דיק: ההערות שלהם ייכנסו פה.

יורי שטרן: אם אתם מחליטים שכן, אז לאן זה ייכנס?

יורי שטרן: לאיזה סעיף ספציפי זה ייכנס?

רואי דיק: אנחנו עוד לא יודעים.

יורי שטרן: השלטון המקומי זה העיריות, אלו הגופים שכפופים לעיריות ולרשויות.

מיכאל לוינרד: בתוך שטח מוניציפלי של עירייה יש מתקנים רגישים.

מיכאל לוינרד: אנחנו שמים את המיקוד על המתקנים הרגישים ושואלים את השאלה, איך הרשות המקומית מופקדת או לא מופקדת על תפיסת האבטחה הכוללת של המתקנים שבשטחה.

מיכאל לוינרד: הרשות כרשות היא לא כל כך במידת העניין שלנו.

מיכאל לוינרד: אנחנו רוצים לבחון איך אפשר להסתייע ברשויות האכיפה למינהן של רשויות מקומיות כדי להגדיל את האבטחה על המתקנים שבשטחה, ושם אנחנו נותנים את המבט.

עמיחי הלוי: זו גישה מאוד מצמצמת.

עמיחי הלוי: לשלטון המקומי יש מתקנים משלו.

עמיחי הלוי: המתקנים הם חלק קטן מעשייתו של השלטון המקומי כשלטון.

עמיחי הלוי: ראשי עיריות אולי מותקפים מכל האחרים.

עמיחי הלוי: למאבטחים אין שום אישורים וכישורים.

עמיחי הלוי: הקב"טים אין להם שום סמכויות.

עמיחי הלוי: זה יהיה מגוחך שאני כקב"ט - - -

יורי שטרן: האם אתם אי פעם ישבתם עם השלטון המקומי הזה?

יורי שטרן: לא.

יורי שטרן: תעשו פה אבחנה בין השלטון המרכזי שיש לו זרועות בשטח, כמו למשל, למשרד החינוך יש בתי ספר, למשרד הבריאות יש פה ושם בתי חולים, לבין השלטון המקומי שהוא ישות לגמרי אחרת.

יורי שטרן: הוא נבחר אחרת, הוא בנוי אחרת.

יורי שטרן: משרד הפנים כלול ברשימת המוסדות השלטון שאתם מדברים איתם ואתם חושבים שהם יונחו וכו'.

יורי שטרן: אבל, הוא לא ייתן לכם את זווית הראייה הזאת כי הוא גוף חיצוני מול השלטון המקומי.

יורי שטרן: הוא גוף ממנה, ומבקר, אבל לא מעבר לזה.

יורי שטרן: הוא גוף חיצוני לחלוטין.

יורי שטרן: אתה לא יכול לקחת אותו כנציגם.

יורי שטרן: לכן, בשביל להבין את המטריאה הזאת ואולי לגלות דברים שעד כה לא באו לשולחן הדיונים, אתם חייבים לשבת עם השלטון המקומי.

יורי שטרן: אנחנו לא נוכל למקם את זה פה נכון כי לא נעשתה עבודת הכנה מתאימה.

יורי שטרן: אבל, חשוב שאתם תכללו אותם בדיון.

יורי שטרן: יש לנו שתי המלצות שאנחנו מבקשים בקטע הזה בנוסף לחקיקה, ותרשמו את זה טוב כי אנחנו נבדוק אחר כך מה קורה.

יורי שטרן: ראשית, שפורום הקב"טים ואיגוד הקב"טים ישולבו בהמשך בדיונים שמתקיימים הן במשרד לביטחון פנים ומשטרת ישראל, והן במועצה לביטחון לאומי.

יורי שטרן: שנית, השלטון המקומי גם הוא ישולב בדיונים בשתי המערכות האלה, ובראש ובראשונה במועצה לביטחון לאומי.

יורי שטרן: אני חושב שבניסיון המאוד מבורך שלכם אפשר ליצור ראייה כוללת ללא תלות בירוקרטית, ומזה לצאת להגדרות.

יורי שטרן: אתם חייבים להתייחס למערכת חיונית זאת.

יורי שטרן: זה לא איזשהו פרט קטן.

גדעון ציבולסקי: אני מבקש שזה לא יהיה בתוספת השנייה, שום ניסוח.

גדעון ציבולסקי: זה לא יכול להופיע.

גדעון ציבולסקי: זה מכיל את כל כללי שב"כ, ואת הכול של התאמה ביטחונית.

גדעון ציבולסקי: זה לא יכול להיות בתוספת השנייה, אין מידע מסווג בגופים האלה.

מירי פרנקל שור: גדעון, זה להקדים את המאוחר.

מירי פרנקל שור: בואו נראה אם בכלל תחליט הממשלה, ואחר כך כשהממשלה תחליט היא תבוא לוועדה וייקבעו רשימה.

מירי פרנקל שור: אתה מקדים את המאוחר.

מירי פרנקל שור: אם תחליט הממשלה, תשמע שם עמדתכם.

מירי פרנקל שור: כרגע לא מוחלט שזה יהיה לגבי התוספת השנייה.

גדעון ציבולסקי: השב"כ מטפל בעניינים החיוניים בתוספת הרביעית או בתוספת השנייה באופן שמי.

יורי שטרן: אני לא מבין אותך, מה עם המידע שבתחנות כוח?

גדעון ציבולסקי: אין שם מידע מסווג.

מירי פרנקל שור: אם אין מידע מסווג וכל הגופים יהיו בלי מידע מסווג ורק תהיה אבטחה, הם יעברו לתוספת השלישית.

מירי פרנקל שור: האם אנחנו רבים על המקום?

רחל גוטליב: יש חוסר הסכמה בעניין הזה בין השב"כ למשטרה, כי המשטרה אומרת חייב להיות בתוספת השנייה.

יורי שטרן: אני מקבל את עמדת המשטרה ואני אגיד לך למה.

יורי שטרן: זה לא יכול לגרוע.

יורי שטרן: ברגע שזה בתוספת השנייה, אז לפחות האופציה הזאת לאבטחה מצידכם פתוחה לדיון.

יורי שטרן: ברגע שאנחנו אוטומטית משייכים את זה לתוספת השלישית, אז אפילו הדיון לא יתקיים.

גדעון ציבולסקי: אני אפילו לא יודע מה הרשימה שם.

גדעון ציבולסקי: גם לגבי העבודה של מל"ל, אנחנו נמצאים שם מהצד.

גדעון ציבולסקי: אנחנו ליד זה, כי אנחנו מטפלים בגופים באופן אחר.

רואי דיק: אני לא מקבל את זה.

יורי שטרן: מהניסיון הקודם שלי, שירותים כמוכם תמיד נמצאים מהצד.

גדעון ציבולסקי: לא נכון.

גדעון ציבולסקי: העניין הרציני פה הוא שאנחנו דוחפים להכניס את התוספת הרביעית, לקבל אחריות.

גדעון ציבולסקי: זה הדבר הרציני פה.

גדעון ציבולסקי: אני לא רוצה ואני לא חושב שזה נכון, כי גם בעבודה שהמל"ל מבצעת אנחנו לא במרכז העבודה הזאת, ולא לוקחים אותנו בחשבון לכול העניינים של ההנחיה.

גדעון ציבולסקי: אתם אומרים בעצם שאת כל העבודה של המל"ל לשים בתוספת השנייה.

מירי פרנקל שור: גדעון, זה לא נושא לוועדת הפנים.

מירי פרנקל שור: זה עניין ממש פנים-ממשלתי.

מירי פרנקל שור: אתם תביאו את הסתייגותכם בפני הממשלה, והממשלה תשמע ותשקול את כל ההערות שלכם ושל המל"ל ושל המשטרה, והיא תביא החלטה מגובשת.

גדעון ציבולסקי: עכשיו פתאום יש לי תפקידים נוספים.

מירי פרנקל שור: עוד אין לך תפקיד, כיוון שהממשלה עדיין לא קיבלה החלטה.

גדעון ציבולסקי: אבל, אנחנו לא בצנטרום של העבודה הזאת בכלל.

גדעון ציבולסקי: צריך לעצור את הוועדה עכשיו, אנחנו צריכים להתחיל להסתכל על הכול.

יורי שטרן: אם המשטרה לפי הבדיקה שלה חושבת שיש לכם מקום להיות מעורבים פה, ואתם חושבים שלא, אם אנחנו משאירים את זה בשלב זה בתוספת השנייה זה משאיר את הנושא הזה לדיון נוסף בינכם.

יורי שטרן: בדיון לאישור פה תבוא הרשימה ויבוא הדירוג, ויבואו ויגידו: את אלה ואלה אנחנו מעבירים משנייה ושלישית, והוועדה תאשר את זה.

יורי שטרן: אבל, אני לא רוצה לסגור את העניין הזה כי הוא לא סגור.

גדעון ציבולסקי: לא סוגרים דבר.

גדעון ציבולסקי: זה לא בסדר.

יורי שטרן: כל עוד הנושא הזה מבחינת המשטרה מבקש השתתפותכם, הוא לא סגור בעיניי.

יורי שטרן: הסגירה הסופית שלו תבוא עם החלטת הממשלה המפורטת לאישור הוועדה.

יורי שטרן: ברגע שהיא תבוא יכול להיות תיקון.

מירי פרנקל שור: במקום כבר לקבוע שגופי התשתית והגופים הרגישים יהיו כבר בתוספת השנייה, וכבר אנחנו נותנים איזשהי הנחייה לממשלה לגבי התוספת השנייה, וכבר אנחנו נותנים הנחייה לגבי התוספת השלישית לגבי גופים במערכת הבריאות, הוועדה תכתוב שהממשלה או שר שייקבע על-ידה תביא לוועדה תוך שישה חודשים מיום תחילתו של חוק זה את ההחלטה לעניין הוספת גופים לתוספות.

מירי פרנקל שור: אנחנו נכתוב שהגופים יהיו גם גופי תשתית וגופים רגישים, וגם גופים במערכת החינוך.

מירי פרנקל שור: כרגע אנחנו לא נוסיף את סעיף 17, ולא נוסיף את סעיף 4 לכול אחת מהתוספות, אלא אנחנו נכתוב סעיף כללי.

שאול צ'יטיאט: מירי, אם לא תוסיפי את ארבעת הסעיפים שיושב ראש הוועדה עמד עליהם בהתחלה - - -

מירי פרנקל שור: לא, אנחנו מוסיפים.

מירי פרנקל שור: אבל, אנחנו לא מקבעים כבר.

שאול צ'יטיאט: צריך להגדיר אותם בשמות.

שאול צ'יטיאט: אם לא תגדירי בשמות לא יצא כלום.

מירי פרנקל שור: אני מציעה את העיקרון שהממשלה או שר שייקבע על ידה תביא לוועדה תוך שישה חודשים מיום תחילתו של חוק זה, את החלטתה לעניין הוספת גופים.

מירי פרנקל שור: פה אנחנו נשלב שזה גופי תשתית וגופים רגישים נוספים, גופים במערכת הבריאות, גופים במערכת החינוך ותחבורה ציבורית, הכול כפי שייקבע על-ידי הממשלה, וכן את החלטתה לעניין הנחיה ואבטחה של רשתות השיווק הגדולות.

מירי פרנקל שור: אנחנו לא נקבע לאיזה תוספת.

מירי פרנקל שור: יש לך את התוכן, ואין לך את התוספות.

יורי שטרן: כמה זמן אנחנו ניתן לכם?

יורי שטרן: חמישה חודשים.

רחל גוטליב: נקבע שישה חודשים, ואני מקווה שנבוא לפני.

יורי שטרן: אנחנו ניתן חמישה חודשים, בחודש מאי.

מירי פרנקל שור: תוך חמישה חודשים ואז זה מגיע לתחילת מושב הקיץ.

משה גת: מערכת החינוך לרבות מוסדות להשכלה גבוהה.

מירי פרנקל שור: גופים במערכת החינוך, לרבות השכלה גבוהה.

יורי שטרן: כולל השכלה גבוהה, בסדר.

מירי פרנקל שור: זה ייכנס כסעיף לחוק.

מירי פרנקל שור: אנחנו נמצא את המקום המתאים לזה.

מירי פרנקל שור: תאשר את זה.

יורי שטרן: אני אאשר את זה.

יורי שטרן: אני מעלה את ההצעה הזאת כפי שהיועצת המשפטית הקריאה אותה להצבעה, כאשר המיקום המדויק שלה ומספר הסעיף יהיה בהמשך.

יורי שטרן: מי בעד?

יורי שטרן: איפה המתנגדים?

קריאה: זה הכול סעיף 24, כולל מינהל מקרקעי ישראל?

מירי פרנקל שור: יש לך החלטה.

יורי שטרן: אם המינהל ידאג לנו כמו שאנחנו דואגים למינהל, יהיה טוב לכולם.

מירי פרנקל שור: אנחנו לא הצבענו על התוספת השנייה גם עם רשות הדואר, גם עם רשות הנמלים, סעיף 24, כולל מינהל מקרקעי ישראל.

יורי שטרן: מי בעד?

יורי שטרן: ה צ ב ע ה בעד – 1 מתנגדים – אין נמנעים – אין סעיף 24 אושר.

יורי שטרן: אין מתנגדים, אין נמנעים.

עידו בן יצחק: "סעיף 25, הוספת תוספת רביעית.

עידו בן יצחק: "אחרי התוספת השלישית בחוק העיקרי יבוא: "תוספת רביעית, הגופים כלהלן במקומות ובנושאים כפי שייקבע על-ידי הממשלה: משרד ראש הממשלה.

עידו בן יצחק: משרד הפנים.

עידו בן יצחק: 3.

עידו בן יצחק: משרד האוצר.

עידו בן יצחק: 4.

עידו בן יצחק: נתיבי הגז הטבעי לישראל בע"מ בנק ישראל.

עידו בן יצחק: חברה לבתי זיקוק נפט בע"מ.

עידו בן יצחק: חברת תשתיות נפט ואנרגיה בע"מ מקורות, חברת המים בע"מ.

עידו בן יצחק: חברת החשמל לשיראל בע"מ בזק, החברה הישראלית לתקשורת בע"מ חברת רכבת ישראל בע"מ חברת קו צינור אילת אשקלון בע"מ.

עידו בן יצחק: מגן דוד אדום.

עידו בן יצחק: רשות שדות התעופה".

יורי שטרן: מי בעד?

יורי שטרן: ה צ ב ע ה סעיף 25 התקבל פה אחד.

יורי שטרן: התקבל פה אחד.

עידו בן יצחק: סעיף 26 תיקון חוק בתי דין מינהליים.

עידו בן יצחק: "בחוק בתי דין מינהליים התש"ס-2000, בתוספת השנייה, בפרט 9 , במקום "סעיף 11" יבוא "סעיף 8(ו).

עידו בן יצחק: " סעיף 27 הוראת מעבר.

עידו בן יצחק: "אין בהוראות חוק זה כדי לפגוע בכהונתו של מי שמילא בפועל את התפקיד של ממונה ביטחון ערב תחילתו של חוק זה, אף אם אין לו הכישורים לפי סעיף 2".

מירי פרנקל שור: בכישורים של ממונה ביטחון הוועדה החליטה להעלות את הגיל ל-25 וגם תואר אקדמאי.

מירי פרנקל שור: אנחנו אומרים שמי שמכהן היום כבר כממונה ביטחון לא יחולו ההוראות.

יורי שטרן: מי בעד סעיפים 26 ו-27? אני.

יורי שטרן: ה צ ב ע ה סעיפים 26 ו-27 אושרו פה אחד.

יורי שטרן: אין מתנגדים.

עידו בן יצחק: סעיף 28 תחילה.

עידו בן יצחק: "תחילתם של פרט 6(ב) בתוספת הראשונה ושל פרט 15(ב) בתוספת השנייה יחל ביום ח' באדר התשס"ה (17 בפברואר 2005).

עידו בן יצחק: "

מירי פרנקל שור: זה הנושא של רשות הנמלים.

מירי פרנקל שור: הדברים הנוספים שיבואו לאישורם יבואו אחר כך ברגע שיהיה תאריך.

ולדימיר סברדלוב: היתה לנו אי הבנה לגבי סעיף 10.

ולדימיר סברדלוב: יש שלושה רשיונות.

יורי שטרן: מספיק אחד.

יורי שטרן: כתוב אחד מאלה.

יורי שטרן: אתם לא תאמינו, אבל סיימנו את החוק.

יורי שטרן: הוועדה מאשרת את החוק לקריאה שנייה ולקריאה שלישית עם שני דברים שצריכים להיות מסוכמים בין היועצים המשפטיים.

יורי שטרן: הישיבה נעולה.